
Προλετάριοι όλων των χωρών, 

Χρυσόστομος Ζακύνθου, Εταθόπουηος, 
Αγουρίδας επικεφαλής στα μέτωπα της 

ρωσικής πολιτικής 


Η ΡΩΣΙΑ ΗΓΕΜΟΝΑΣ 
ΣΤΟ ΑΝΤΙΕΚΚΛΗΣΙΑΣΤΙΚΟ 

ΜΕΤΩΠΟ 


^^ταν ξεκίνησε ο πόλεμος των ταυτοτήτων 
είχαμε για την ερμηνεία του φαινομένου 
νΡ μόνο τη γνώση του ποϋιτικού χαρακτήρα 
του στρατοπέδου που κήρυξε τον πόηεμο, δηηαβή τη 
ρωσόδουηη κΠικα Σημίτη - συν. Συνδυάσαμε τότε την 
γενική ποηιτική της κηίκας με την τακτική της στο 
συγκεκριμένο ζήτημα και δεν δυσκολευτήκαμε να 
βρούμε το βαθύ αντιδραστικό σχέδιο που κρυβόταν 
πίσω από το δημοκρατικό μέτρο της μη αναγραφής 
του θρησκεύματος στις ταυτότητες. 


Το σχέδιο των ρωσόδουλων ή¬ 
ταν να υποτάξουν στην στρατη¬ 
γική τους την εκκλησιαστική η¬ 
γεσία. Για να το πετύχουν αυτό 
έπρεπε να συντρίψουν την κυρί¬ 
αρχη σοβινιστική ηγετική τάση, 
που εκφράζεται βασικά από τον 
Άνθιμο Αλεξανδρουπόλεως και 
τον Καλλίνικο Πειραιά και να 
καταστήσουν απόλυτα κυρίαρχο 


τον πιο φιλικό τους ηγετικό πα¬ 
ράγοντα που είναι ο Χριστόδου¬ 
λος, διακηρυγμένος οπαδός αν 
και μα κάποιες αντιστάσεις, της 
πολιτικής του “ορθόδοξου τό¬ 
ξου”. 

Αυτή η γενική μας πρώτη α¬ 
νάλυση όχι μόνο έχει επιβεβαιω¬ 
θεί από τα ίδια τα γεγονότα αλ¬ 
λά χρειάζεται και να διορθωθεί 


σε μερικά της σημεία όπου έχου¬ 
με υποτιμήσει το βαθμό διείσδυ¬ 
σης της ρωσικής διπλωματίας σε 
αυτό που θεωρούσαμε αρχικά σαν 
δημοκρατικό στρατόπεδο στη 
διαμάχη. 

Άνθρωποι σαν τον Σταθόπου- 
λο, το Χρυσόστομο Ζακύνθου, ή 
τον Σάββα Αγουρίδη δεν είναι 
καθόλου παρασυρμένοι φιλοευ- 
ρωπαίοι δημοκράτες όπως νο¬ 
μίζαμε. Ούτε τοποθετήθηκαν 
στην κρίση για να καούν. Ίσα- 
ίσα είναι στον ένα ή στον άλλο 
βαθμό παλιοί φίλοι της 
πολιτικής του ρωσικού σοσιαλιμ- 
περιαλισμού και έχουν παίξει 
ενερ-γητικό ρόλο στη 
διεκπεραίωσή της.. 

Ας τους πάρουμε έναν-έναν: 


ντΐζουν να αφήνουν στην άκρη 
και να απομονώνουν διαρκώς 
την πιο προοδευτική πλευρά 
του αλβανικού εθνικισμού που 
εκφράζεται κυρίως από τον 
Ρουγκόβα αλλά και σ’ ένα βαθ¬ 
μό από τον Μπερΐσα. 

Αυτοί οι βρωμιάρηδες έχουν 
ωστόσο κολλήσει σε ένα ση¬ 
μείο που τους κάνει έξαλλους. 
Δεν μπορούν να αλλάξουν το 
όνομα της Δημοκρατίας της 
Μακεδονίας που από μόνο του 
έχει ελάχιστη σημασία, αλλά 


Κατ’ αρχήν ο Σταθόπουλος υ¬ 
πήρξε μέλος του “Παγκόσμιου 
Συμβουλίου Ειρήνης” (Π.Σ.Ε). Το 
Π.Σ.Ε είναι από τα παλιά όργανα 
μετωπικής εξωτερικής πολιτικής 
του ΚΚΣΕ και της ΚΒΟ. Από τα 
1975 άρχισε να χρεοκοπεί σαν 
μετωπικό όργανο καθώς αποκα¬ 
λύφθηκε ο πρακτορικός, απο¬ 
κλειστικά αντιδυτικός και ρω- 
σόδουλος χαρακτήρας του. Στα 
1990 έφερε την ουσιαστική έδρα 
του στην Ελλάδα. Πρόεδρός του 
έγινε ο Σ. Μαχαίρας και οργα¬ 
νωτικός του άξονας το ψευτοΚ- 
ΚΕ. 

Εκείνη την εποχή της Περε¬ 
στρόικα το ΠΣΕ είχε φτάσει στο 
ζενίθ της ανυποληψίας του αφού 
και τα ηγετικά του στελέχη ο- 


έχει γίνει πια σύμβολο εθνι¬ 
κής ανεξαρτησίας από την ώ¬ 
ρα που μια άλλη χώρα το αρ- 
νήθηκε όχι απλά σαν όνομα, 
αλλά σαν έκφραση της ύπαρ¬ 
ξης ενός έθνους. Οι ρωσόδου- 
λοι στην Ελλάδα είχαν ξεση¬ 
κώσει τότε τους σοβινιστές ε¬ 
νάντια στη Δημ. της Μακε¬ 
δονίας για να εμποδίσουν την 
αναγνώριση αυτής της χώρας 
από τη Δύση, για να αναγνω- 

συνέχεια στη σελ. 7 


μολογούσαν τις “μονόπλευρα 
φιλοσοβιετικές θέσεις του” 
(Βλαδιμήρ Οριόλ, αντιπρόεδρος 
του Π.Σ.Ε στους “Νέους Και¬ 
ρούς” αρ. 15 1989). 

Ο Σταθόπουλος δεν ήταν ένας 
πλατύς μετωπικός του Π.Σ.Ε της 
τελευταίας στιγμής γιατί κιόλας 
από τα 1983 έγινε πρόεδρος μιας 
ρώσικης πρωτοβουλίας με κέ¬ 
ντρο την Ελλάδα, της “Έκκλη¬ 
σης της Ακρόπολης για την Ει¬ 
ρήνη, την Ζωή και τον Πολιτι¬ 
σμό”, όπου οι περισσότεροι που 
συμμετείχαν ήταν στελέχη του 
ψευτοΚΚΕ. 

Μια από τις δουλειές της “Έκ¬ 
κλησης” ήταν να κάνει εκείνες 
τις γνωστές εκδηλώσεις περικύ¬ 
κλωσης της Ακρόπολης από 
τους κνίτες. Ένας λοιπόν τόσο 
εξυπηρετικός άνθρωπος δεν θα 
μπορούσε να μην είναι και μέ¬ 
λος του Διοικητικού Συμβουλί¬ 
ου του “Γενικού Συμβουλίου της 
Ελληνοσοβιετικής φιλίας” που 
συστάθηκε το Φλεβάρη του 1989 
με στόχο να συντονίζει τις οργα¬ 
νώσεις και τάσεις που θέλουν 
την ελληνοσοβιετική φιλία. Πρό¬ 
εδρος λοιπόν εκεί ο “δημοκρά¬ 
της” Σταθόπουλος. Οι πρόεδροι 
σε μετωπικά ρώσικα και κνίτι- 
κα όργανα είναι πάντα άνθρω¬ 
ποι “ασφαλείς” πολιτικά. Πέρα 
από αυτά ο ιδεολογικός χαρα¬ 
κτήρας του Σταθόπουλου αποκα¬ 
λύπτεται από την περίοπτη θέση 
του σε ένα όργανο στο οποίο μό¬ 
νο συνειδητοί αντιδραστικοί και 

συνέχεια στη σελ. 2 


Η ΔΗΜΟΚΡΑΤΙΑ ΤΗΣ 
ΜΑΚΕΔΟΝΙΑΣ ΑΝΤΙΣΤΕΚΕΤΑΙ 


Οι ρωσόδουλοι έχουν μπλέξει σε πολλά διπλωματικά μέτωπα 
και τίποτα δεν τους πάει αρκετά όπως θέλουν και τόσο γρήγορα 
όσο θέλουν. 

Αυτό φαίνεται στο μακεδονικό. Εδώ κατάφεραν με τα πολλά 
να έχουν στην εξουσία ρωσόδουλους σαν τον πρωθυπουργό Γκε- 
οργκίεφσκι και εν πάσει περιπτώσει φίλους τους σαν τον πρόε¬ 
δρο Τραϊκόφσκι. 


Έχουν καταφέρει χάρη σ’ αυ¬ 
τούς να διεισδύσουν για τα κα¬ 
λά σε στρατηγικούς τομείς της 
μακεδονικής οικονομίας, έχουν 
συμφωνήσει σε μια διφορούμε¬ 
νη πολιτική απέναντι στο Βε¬ 
λιγράδι και σε μια ακόμα πιο 
διφορούμενη απέναντι στο 


βαλκανικό σοβινισμό, όπου α¬ 
πό τη μια συνεργάζονται μαζί 
του (Τζαφέρι - Νάνο) και από 
την άλλη συγκροτούν στρατη¬ 
γικά ενάντιά στον αλβανικό, 
τον μακεδονικό εθνικισμό σε 
αντιδυτική και φιλορώσικη βά¬ 
ση. Από την άλλη μεριά φρο- 

ΝΕΑ ΑΝΑΤΟΛΗ 


ΠΑΡΑΣΚΕΥΗ 30 ΙΟΥΝΗ 2000 


Η ΡΩΣΙΑ ΗΓΕΜΟΝΑΣ 
ΣΤΟ ΑΝΤΙΕΚΚΛΗΣΙΑΣΤΙΚΟ ΜΕΤΩΠΟ 


συνέχεια από τη σελ. 1 

σοσιαλφασίστες θα μπορούσαν 
να συμμετέχουν στα 1988.0 Στα- 
θόπουλος λοιπόν ήταν μέλος της 
“Ελληνικής Προπαρασκευαστι¬ 
κής Επιτροπής για την Ιδέα 
Τζουτζέ” δίπλα στους ρωσόδου- 
λους Ε. Μαχαίρα, το στρατηγό 
Κωνσταντινίδη και τον αιώνιο 
κνίτη Πάνο Τριγάζη. Η “Ιδέα 
Τζουτζέ” είναι οι θεωρίες του 
σοσιαλφασιστικού τέρατος που 
λέγεται Κιν Ιλ Σούνγκ. Ο δι¬ 
κτάτορας της Κορέας καμάρωνε 
τότε για τη “Συμπαντική του 
Σκέψη” σα σκέψη του “μεγαλύ¬ 
τερου φιλόσοφου όλων των επο¬ 
χών” και η ρώσικη διπλωματική 
μηχανή έστησε αυτή την επι¬ 
τροπή με κύριο στόχο να απαι¬ 
τήσει από την κυβέρνηση Παπαν- 
δρέου να σπάσει τον διπλωματι¬ 
κό αποκλεισμό της Β. Κορέας. 

Αλλά ο Σταθόπουλος δεν ήταν 
και ένας άνθρωπος που τώρα τον 
έφερε η ζωή να συναντήσει σαν 
σύμμαχο τον Χρυσόστομο Ζα¬ 
κύνθου. 

Αυτοί οι δύο είναι συνεργάτες 
από παλιά. Είχαν συνδιοργανώ- 
σει μια ημερίδα με θέμα “Περι¬ 
βάλλον και ειρήνη” τον Απρίλη 
του 1988 στην Μονή Πεντέλης. 
Το βασικό συμπέρασμα της ημε¬ 
ρίδας ήταν ότι για να προστατευ¬ 
τεί το περιβάλλον θα έπρεπε με¬ 
ταξύ άλλων να απομακρυνθούν 
τα πυρηνικά και οι ξένες βάσεις. 
Ο Σταθόπουλος συνδιοργάνωνε 
την ημερίδα σαν Πρόεδρος της 
“Έκκλησης της Ακρόπολης”. Ο 
Χρυσόστομος, που τότε είχε τον 
τίτλο του Επισκόπου Δωδώνης 
και ήταν ηγούμενος της Μονής 
Πεντέλης, ήταν ο κύριος διορ¬ 
γανωτής με την ιδιότητά του σαν 
Πρόεδρος της “Χριστιανικής 
Διάσκεψης Ειρήνης” στην Ελ¬ 
λάδα. 

Η “Χριστιανική Διάσκεψη Ει¬ 
ρήνης” στήθηκε από τους Ρώσους 
γύρω στα 1958 στην Πράγα, για 
να επηρεάσει και να διεισδύσει 
στις χριστιανικές εκκλησίες πα¬ 
ντού στον κόσμο. Στην Ελλάδα 
έστησε ειδικό τμήμα στα 1987 με 
Πρόεδρο τον ρωσόδουλο Κου- 
μανάκο και επίσημο όνομα “Ελ¬ 
ληνική Επιτροπή Χριστιανικής 
Διάσκεψης Ειρήνης” 

(Ε.Ε.Χ.Δ.Ε). Στην τριμελή ηγεσία 
του ΕΕΧΔΕ δίπλα στον Κουμα- 
νάκο ήταν ο Χρυσόστομος Ζα¬ 
κύνθου (τότε Δωδώνης) και το 
μέλος της κεντρικής “Χριστια¬ 
νικής Διάσκεψης Ειρήνης” της 
Πράγας ο Ηλ. Φιλιππίδης. 

Για την ίδρυση της ΕΕΧΔΕ 
έγινε σύσκεψη στις αρχές του 
Μάρτη του 1987 στη Μονή 
Πεντέλης με πρωτοβουλία 
του ηγουμένου της, Χρυσό¬ 
στομου. Αυτός προηγούμενα εί¬ 


χε συμμετάσχει σε συνέδριο στη 
Μόσχα προσκαλεσμένος από τη 
Σοβιετική κυβέρνηση η οποία 
και το είχε οργανώσει μαζί με 
τη Ρώσικη εκκλησία. (Σύμφωνα 
με τον δημοσιογράφο Παύλο Α- 
ναστασιάδη που από το σημαντι¬ 
κό βιβλίο του “Χορεύοντας με 
τις Αρκούδες” έχουμε πάρει τα 
βασικά στοιχεία αυτού του άρ¬ 
θρου, ο Χρυσόστομος πήγαινε 
κάθε χρόνο στην ΕΣΣΔ από το 
1979!). Στη σύσκεψη της Πεντέ¬ 
λης πήραν μέρος και τα τρία “ει- 
ρηνιστικά” κινήματα ΕΕΔΥΕ, 
ΚΕΑΔΕΑ και ΑΚΕ. 

Από τη σύσκεψη βγήκε το τρι¬ 
μελές προεδρείο από τους Κου- 
μανάκο, Χρυσόστομο και... Σάβ¬ 
βα Αγουρίδη!, ο οποίος έγινε μά¬ 
λιστα και Πρόεδρος (!) της γνω¬ 
στής ρωσόφιλης “Ελληνικής Ε¬ 
πιτροπής για την Ευρωπαϊκή Α¬ 
σφάλεια και Συνεργασία”. Στην 
7μελή Διοικούσα Επιτροπή 
(πλην δηλαδή των 3 του προ¬ 
εδρείου) συμμετείχε και ο γνω¬ 
στός θεολόγος παπάς Γ. Μεταλ- 
ληνός. Αργότερα Πρόεδρος της 
Ελληνικής Επιτροπής της Χ.Δ.Ε 
έγινε ο ίδιος ο Χρυσόστομος 
Δωδώνης. 

Λίγο πριν από αυτή τη σύσκε¬ 
ψη το Φεβρουάριο του 1987 εί¬ 
χαν επισκεφτεί τη Μόσχα και 
είχαν πάρει μέρος στο Διεθνές 
Φόρουμ για την Ειρήνη που είχε 
οργανώσει η Ρώσικη κυβέρνηση 
και η ρώσικη εκκλησία, ο Χρυ¬ 
σόστομος και, ποιος άλλος ο Χρι¬ 
στόδουλος, τότε Μητροπολίτης 
Δημητριάδος! Έτσι εξηγείται 
γιατί πριν 10 χρόνια ο Χριστό¬ 
δουλος είχε γράψει άρθρο υπέρ 
του χωρισμού της Εκκλησίας α¬ 
πό το κράτος. Αυτή η γραμμή εί¬ 
ναι η ρώσικη γραμμή που ση¬ 
μαίνει όμως στην πραγματικότη¬ 
τα, απλά υποταγή της εκκλησία 
στην κυβερνητική εξουσία χω¬ 
ρίς καμία αυτοτέλεια. 

Μετά από αυτές τις επιτυχίες 
του ’87 οι Ρώσοι στείλανε στην 
Ελλάδα Σοβιετικούς αξιωματού- 
χους εκπροσώπους της πολιτικής 
και εκκλησιαστικής ηγεσίας που 
μίλησαν σε εκδήλωση του “Ελ- 
ληνοσοβιετικού Συνδέσμου” τον 
Μάρτη του 1988 στην οποία Έλ¬ 
ληνες ομιλητές ήταν οι Χρυσό¬ 
στομος και Σάββας Αγουρίδης 
εκ μέρους της “Χ.Δ.Ε”. Το θέμα 
της εκδήλωσης ήταν βασικά το 
.. .μη ασυμβίβαστο του μαρξισμού 
και της ορθοδοξίας. 

Ο πυρετός αυτός μετά το ’87 
έχει να κάνει με τη δύναμη που 
έχει η περεστρόικα να διεισδύ- 
σει μέσα στη Δύση σπάζοντας τα 
φράγματα του κλασσικού αντι- 
κομμουνισμού. 

Ωστόσο τον Ιούνη και Ιούλη 
του 1988 η ρώσικη διείσδυση δια¬ 
πιστώνει τα όριά της. 

Η Εκκλησία της Ελλάδας με 


επικεφαλής τον Σεραφείμ δεν 
στέλνει ούτε καν χαμηλή αντι¬ 
προσωπεία στις εκδηλώσεις για 
τα 1000 χρόνια της ρώσικης 
ορθοδοξίας παρά τις επίμονες ρώ- 
σικες προσκλήσεις συμπαρατασ- 
σόμενη με το Φανάρι και αντι- 
δρώντας μαζί του στην επίθεση 
διείσδυσης της ρώσικης εκκλη¬ 
σίας στην δυτική ορθοδοξία. 

Μοναδική εξαίρεση σ’ αυτή 
την αντίδραση ήταν ο Χρυσόστο¬ 
μος που με πολυδάπανες διαφη¬ 
μίσεις, μεγάλες αφίσες και ειδι¬ 
κά πολύχρωμα φυλλάδια μπήκε 
επικεφαλής διοργάνωσης δωδε- 
καήμερων εκδρομών στην ΕΣ¬ 
ΣΔ! 

Ο τρίτος της ρώσικης παρέας, 
ο καθηγητής Σάββας Αγουρίδης, 
δεν παίζει εκείνη τη στιγμή ένα 
ρόλο πρώτης γραμμής, όπως ο 
Σταθόπουλος ή, ακόμα περισσό¬ 
τερο ο Χρυσόστομος Ζακύνθου, 
και γι αυτό δεν είναι τόσο γνω¬ 
στός στο πλατύ κοινό. Όμως η 
φυσιογνωμία του περιβάλλεται 
από τεράστιο κύρος στους προο¬ 
δευτικούς κύκλους μέσα κι έξω 
από την εκκλησία που θέλουν το 
διαχωρισμό της εκκλησίας από 
το κράτος. Ο Αγουρίδης είναι 
διαπρύσιος κήρυκας αυτού του 
διαχωρισμού και τώρα πρωτοστα¬ 
τεί στην υπόθεση των ταυτο¬ 
τήτων μιλώντας με έναν φαινο¬ 
μενικά αθώο θαυμασμό γι αυτόν 
τον “συγκινητικόμέχρι δακρύ¬ 
ων μικρόσωμο Σημίτη που είχε 
το σθένος να υψώσει το ανάστη¬ 
μά του στην εκκλησία” (σε τη¬ 
λεοπτική εκπομπή πρόσφατα). 

Αυτός λοιπόν ο Αγουρίδης ή¬ 
ταν όχι ένα τυχαίο μετωπικό μέ¬ 
λος αλλά, όπως γράψαμε παρα¬ 
πάνω, “Πρόεδρος της Ελληνικής 
Επιτροπής για την Ευρωπαϊκή 
Ασφάλεια και Συνεργασία” του 
γνωστού εργαλείου της ρώσικης 
διπλωματίας που απέβλεπε βα¬ 
σικά στον πυρηνικό αφοπλισμό 
της Δύσης. 

Ήταν επίσης μέλος του Πα¬ 
γκόσμιου Συμβουλίου Ειρήνης 
και μάλιστα ως και τη στιγμή που 
αυτό κάτω από τις συνθήκες της 
περεστρόικα βρισκόταν σε κατά¬ 
σταση αποσύνθεσης και μετακι¬ 
νούσε την έδρα του στην Ελλά¬ 
δα (Συνέδριο Αθήνας του 1990). 
Τέλος και για να αποδειχθεί ο 
βαθμός ένταξής του σ’ αυτά τα 
σκοτεινά όργανα-σφραγίδες του 
σοσιαλιμπεριαλισμού ο Αγουρί¬ 
δης συμμετείχε και στην 24 με- 
λή γραμματεία της ΕΕΔΥΕ (Ελ¬ 
ληνική Επιτροπή για τη Διεθνή 
Ύφεση και Ειρήνη). 

Τα παραπάνω στοιχεία αφο¬ 
ρούν στην πολιτική φυσιογνω¬ 
μία βασικών στελεχών του στρα¬ 
τοπέδου Σημίτη στον πόλεμο 
των ταυτοτήτων. Όμως υπάρ¬ 
χουν και νέα στοιχεία που έρ¬ 
χονται από την ίδια την εξέλιξη 


της μάχης. 

Είναι φανερή πια η θέση της 
ρώσικης εκκλησίας και του αρ¬ 
χηγού της Αλέξιου που βγήκε 
στη διάρκεια της επίσκεψης του 
Στεφανόπουλου και πάνω στην 
παρόξυνση της σύγκρουσης να 
δηλώσει ότι είναι υπέρ του χω¬ 
ρισμού εκκλησίας κράτους, όπως 
τάχα είναι χωρισμένη η ρώσικη 
εκκλησία από το κράτος. 
Πραγματικά αυτός ακριβώς εί¬ 
ναι ο χωρισμός που εννοεί η κλί¬ 
κα Σημίτη. Δηλαδή μια εκκλη¬ 
σία δουλική υπηρέτρια της κρα¬ 
τικής πολιτικής με αρχηγό της 
ένα στέλεχος των μυστικών υ¬ 
πηρεσιών, όπως είναι ο Αλέξιος. 
Αυτός βέβαια δεν είναι χωρι¬ 
σμός δυτικού δημοκρατικού τύ¬ 
που, αλλά σφιχταγκάλιασμα α¬ 
νατολικού τύπου, όπου ο κλή¬ 
ρος πάντα υπηρετεί ασυζητητί τον 
αυτοκράτορα που στο βάθος, ή 
και ανοιχτά, είναι και ο αρχη¬ 
γός της εκκλησίας. 

Αυτή η στάση του Αλέξιου εί¬ 
ναι που προφανώς οδήγησε την 
ελληνική Εκκλησία στο να ανα¬ 
βάλει τις εκδηλώσεις για το Ιω¬ 
βηλαίο στις οποίες είχε προσκλη¬ 
θεί και η ρώσικη εκκλησία, που 
στην παρουσία της στήριζε την 
πολιτική της επίδειξη ισχύος α¬ 
πέναντι στον Σημίτη η σοβινι¬ 
στική ομάδα. 

Σύμφωνα με δημοσίευμα του 
“Επενδυτή” στις 25 Ιούνη οι εκ¬ 
κλησιαστικοί κύκλοι της Μό¬ 
σχας επεσήμαναν ότι το “ Πα¬ 
τριαρχείο της Μόσχας είναι α¬ 
πρόθυμο να λάβει θέση στο επί¬ 
μαχο ζήτημα λόγω των άριστων 
σχέσεων που διατηρεί και με την 
ελληνική κυβέρνηση της οποίας 
όλοι σχεδόν οι υπουργοί που ε- 
πισκέφτηκαν τη Μόσχα τα τε¬ 
λευταία χρόνια ζητούν να δουν 
τον Πατριάρχη”. 

Το βασικό όμως στοιχείο στο 
δημοσίευμα του “Επενδυτή” με 
το οποίο κλείνει το άρθρο είναι 
το εξής: “Στη Μόσχα θεωρούν ό¬ 
τι υπάρχει μια ομάδα “ρωσοφά- 
γων” περί τον Αρχιεπίσκοπο Α¬ 
θηνών ενώ στην Αθήνα δεν βλέ¬ 
πουν με καθόλου καλό μάτι τις 
προνομιακές σχέσεις της Μόσχας 
με τον Ζακύνθου”. 

Με λίγα λόγια η αντίθεση της 
Μόσχας στην ελληνική εκκλη¬ 
σία και η παρουσία της στη μάχη 
υπέρ του Σημίτη έχει αρχίσει να 
βγαίνει στην επιφάνεια. 

Οι Ρώσοι και τα τσιράκια τους 
στην Ελλάδα δεν θα ήθελαν με 
τίποτα αυτή η σύγκρουση να γί¬ 
νει φανερή και για τους αμύη¬ 
τους γιατί κάτι τέτοιο θα έβαζε 
σε κίνδυνο όλη τη ρώσικη στρα¬ 
τηγική. Αυτός είναι ο λόγος φαί¬ 
νεται που μετά την συγκέντρω¬ 
ση της Αθήνας ο Χριστόδουλος 
έχει σχεδόν εξαφανιστεί έχει α¬ 
φήσει σαν εκπρόσωπο της Συνό¬ 


δου μόνο του τον Καλλίνικο να 
ρίχνει τη “σκληρή γραμμή” και 
έτσι την αποδυναμώνει ενώ ο ί¬ 
διος κατασκευάζει διαρκώς 
διαύλους με το ανήσυχο πια ση¬ 
μιτικό στρατόπεδο, όπως ήταν 
αυτή η τάχα προσωπική συνά¬ 
ντηση με τον Ευθυμίου και τον 
Αβραμόπουλο. Αυτή η συνάντη¬ 
ση ήταν στο βάθος έμμεση συ¬ 
νάντηση με τον Σημίτη και τον 
Πατριάρχη Βαρθολομαίο (άνθρω¬ 
πος του δεύτερου είναι ο Αβρα- 
μόπουλος) και ουσιαστικά άδεια- 
ζε την Σύνοδο που είχε αποκλεί¬ 
σει συνάντηση του Χριστόδου¬ 
λου με τον Ευθυμίου όσο δεν 
προσκαλούσε ο Σημίτης το Χρι¬ 
στόδουλο σε συνομιλίες και μά¬ 
λιστα “μόνο για το θέμα των 
ταυτοτήτων”. 

Η κλίκα του Χριστόδουλου 
δεν θα αφήσει ποτέ τους σοβινι¬ 
στές να περάσουν στην επίθεση 
και να εκθέσουν τη Μόσχα. Γι’ 
αυτό ανέβαλε τους γιορτασμούς, 
γι’ αυτό υποβίβασε και καθυστέ¬ 
ρησε όσο μπορούσε το θέμα των 
υπογραφών, γι’ αυτό προωθεί το 
θέμα του γενικού “διαλόγου” 
και όχι ειδικά για τις ταυτότη¬ 
τες. Αντίθετα οι σοβινιστές έχο¬ 
ντας μαζί τους το πιο πλατύ κι- 
νητοποιήσιμο κοινό όλων των ε¬ 
ποχών και τα γκάλοπ, θέλουν 
τώρα δα ένα νικηφόρο ξεκαθά- 
ρισμα. 

συνέχεια στη σελ. 4 


Παρακαλούμε τους 
αναγνώστες μας να 
στέλνουν τα γράμματά 
τους στην Τ. Θυρίδα 8371, 
Τ.Κ. 10010 

Για τις οικονομικές σας 
ενισχύσεις 

χρησιμοποιήστε το νέο 
λογαριασμό μας στην 
Εθνική Τράπεζα: 
300/764962-29 
ή την Τ.Θ. 8371 
Τ.Κ. 10010 
στο όνομα 
Κ. Κούτελος 


ΝΕΑ ΑΝΑΤΟΛΗ 

15ήμερη εφημερίδα 
της ΟΑΚΚΕ 
Υπεύθυνος σύμφωνα 
με το νόμο 
Κώστας Κούτελος 
Χαλκοκονδύλη 35 
5ος όροφος 
Τ.Θ. 8371 

Τ.Κ. 100 10 Αθήνα 

Η ΕΚΤΕΛΕΣΗ ΤΟΥ ΜΠΑΚΟΥΡΗ 

ΚΑΙ ΤΟ ΝΕΟ 2004 


Λλη μια μάχη για το ποιος 8α έχει το πάνω χέρι σε 
ΧΙόλη τη διαδικασία των ολυμπιακών αγώνων έφτασε 
στο τέλος της και όπως σχεδόν πάντα συμβαίνει σε 
αυτή τη χώρα, το ρωσόδουλο καθεστώς για άλλη μια 
φορά προώθησε τις θέσεις του. Για άλλη μια φορά 
επαναλήφθηκε αυτό που για χρόνια τώρα γίνεται στην 
ελληνική πολιτική σκηνή. Οι ρωσόδουλοι σκοτώνουν 
πάντα τα θύματά τους όχι απευθείας οι ίδιοι, αλλά 
συνήθως χρησιμοποιώντας τα επόμενα θύματα τους. Ο 
Μπακούρης, διευθύνων σύμβουλος του “Αθήνα 2004”, 
ήταν αυτή τη φορά ο στόχος και το θύμα αυτού του 
ανελέητου πόλεμου. Θύτης η γενικά γνωστή σαν δυτι¬ 
κόφιλη και με δεσμούς με το Πατριαρχείο Αγγε- 
λοπούλου. Ηθικός αυτουργός το ρωσόδουλο καθεστώς 
με επικεφαλής τον ίδιο το Σημίτη, που έχει και την 
άμεση ευθύνη των ολυμπιακών αγώνων, σαν επικεφα¬ 
λής της διυπουργικής Επιτροπής. 


Ο Μπακούρης ακολούθησε τον 
ίδιο δρόμο που αναγκάστηκε να 
πάρει και ο Στρατήγης, πνιγμέ¬ 
νος μέσα σε ένα καθεστώς σή¬ 
ψης και διαφθοράς που το ροι- 
σόδουλο καθεστώς είχε δημιουρ¬ 
γήσει μέσα στον “Αθήνα 2004”, 
με τις καθυστερήσεις στην προ¬ 
ώθηση των έργων και με την ό- 
ξυνση των εσωτερικών αντιθέ¬ 
σεων μέσα σε αυτόν. Όμως οι 
άνθρωποι του καθεστώτος που ή¬ 
ταν από την αρχή στην επιτροπή 
διεκδίκησης, φρόντισαν να φύ¬ 
γουν νοιρίς για να μείνουν ά¬ 
φθαρτοι και να μπορέσουν έτσι 
αργότερα, και όταν οι συνθήκες 
θα είναι οι κατάλληλες, να επα- 
νέλθουν. Όταν η κάθαρση δηλα¬ 
δή στον “2004” θα είχε προχοι- 
ρήσει αρκετά. Είναι χαρακτηρι¬ 
στικό ότι τα δύο από τα πέντε 
σημερινά μέλη της 5μελους εκτε¬ 
λεστικής γραμματείας (ο Συνα- 
δινός και Λιάσκας) ήταν στην ε¬ 
πιτροπή διεκδίκησης και κάποια 
στιγμή κατέβηκαν από το τρένο 
για να επανέλθουν σήμερα μετά 
“βαΐων και κλάδων” σαν αυτοί 
που θα βγάλουν τον “2004” από 
το τέλμα και την εσωτερική του 
κρίση. Όμως αυτοί ήρθαν κυρί¬ 
ως σαν αποτέλεσμα της μεγάλης 
εσωτερικής εκκαθάρισης των πιο 
δυτικόφιλων αστών στο εσωτε¬ 
ρικό του “Αθήνα 2004”. 

Οι σαρωτικές αλλαγές που έ¬ 
γιναν με αφορμή, υποτίθεται, την 
κακή κατάσταση στο εσωτερικό 
του “2004”, που όμως τα δη¬ 
μιούργησε το ίδιο το ρωσόδουλο 
καθεστώς, και κάτω από την πί¬ 
εση της ΔΟΕ, που έβλεπε τα έρ¬ 
γα να καθυστερούν επικίνδυνα, 
έφεραν επικεφαλής του “2004” 
σαν μέλη της πενταμελούς επι¬ 
τροπής που έχει πλέον την ευ¬ 
θύνη, ανθρώπους κυρίως του 
Κόκκαλη, αλλά και του Λάτση 
και του Λαμπράκη. Αυτό το μέ¬ 
τωπο που εκφράζεται ποικιλο- 
τρόπως και στην υπόλοιπη πολι¬ 
τική και οικονομική ζοιή της χοί¬ 
ρος δεν θα μπορούσε να μην εκ¬ 
φραζόταν και εδώ. Δεν θα μπο¬ 
ρούσε να λείπει ο Κόκκαλης και 
η Ρωσία από τους ολυμπιακούς. 
Ας τους δούμε. 

“Ο βίος και η πολιτεία, τουλά¬ 


χιστον, ενός εξ αυτών και συ¬ 
γκεκριμένα του διευθύνοντος 
συμβούλου Πέτρου Συναδινού, 
αποδεικνύουν στενότατες σχέ¬ 
σεις με τον επιχειρηματία Σ. Κόκ¬ 
καλη. Μόλις τον Ιούλιο του 1999 
ο Π. Συναδινός, αρχιτέκτων - πο¬ 
λεοδόμος το επάγγελμα, μετείχε 
στο διοικητικό συμβούλιο της ε¬ 
ταιρείας “ΙΝΕΟδΡΟΚΤ”, η μετο¬ 
χική σύνθεση της οποίας ήταν η 
εξής: “Ιντρασόφτ Α.Ε.” (του Σ. 
Κόκκαλη) 50%, “Δέλτα Πληρο¬ 
φορική” 50% ...Ο αρχιτέκτων - 
πολεοδόμος Πέτρος Συναδινός, 
που θα είναι ο ισχυρός άνδρας 
της Οργανωτικής Επιτροπής, κα¬ 
τάγεται από την Αχαΐα και είχε 
διατελέσει διευθυντής του πολι¬ 
τικού γραφείου του Γ. Παπανδρέ- 
ου, όταν ο τελευταίος στη δεύ¬ 
τερη τετραετία του ΠΑΣΟΚ ή¬ 
ταν υπουργός Παιδείας...Σήμε¬ 
ρα, ο Π. Συναδινός είναι αντι¬ 
πρόεδρος της Καμεράτας του Με¬ 
γάρου Μουσικής, μέλος του Δ.Σ. 
της Ελληνικής Ποδοσφαιρικής 
Ομοσπονδίας (ΕΠΟ), όπου προ¬ 
ωθήθηκε στην μεν πρώτη θέση α¬ 
πό τον Χρ. Λαμπράκη στη δε δεύ¬ 
τερη από τον Σ. Κόκκαλη. 

’Όι πληροφορίες λένε ότι τον Π. 
Συναδι νό συνέστησε στον Σ. Κόκ¬ 
καλη ο τέως υφυπουργός Αθλητι¬ 
σμού Α. Φούρας, όταν ο πρόεδρος 
του Ολυμπιακού ήθελε να προω¬ 
θήσει το γνωστό έργο α να κατα¬ 
σκευής του Σταδίου Καραϊσκάκη. 
Μάλιστα, αυτό το προξενιό στά¬ 
θηκε αιτία να ψυχραθούν οι σχέ¬ 
σεις του Α. Φούρα με τον Λ. Νι¬ 
κολάου. ο οποίος ως πρόεδρος της 
ΕΟΑ αντέδρασε στο σχέδιο Κόκ¬ 
καλη. που στηριζόταν σε μελέτες 
του Π. Συναδινού. 

’Όλως ακμ/ιδ'ως κι ενώ δεν 
είχε καμ'αηχηγούμενη ανάμιξη 
σιαττοδοσφαιρκά, ο Π. Συναδ- 
νός ουμττερ λήίρθηκε μεταξύ τω/ 
υποψηφ' ω/ γι ατι ς τελευταί ες ε¬ 
κλογές της ΕΠΟ και, υποστηρ - 
ζόμενος τόαο από τα/ Α. ΦΥρα 
όαοκαι από τα/ Σ. Κόκκαλη, πέ¬ 
τυχε την εκλογή τοϋ’. 

Ο Π. Συναδινός αυμμετέχει ε- 
δώκαι χρίνιααειδωτική ανώ¬ 
νυμη εταιρεία αυμβούλω/ μελε¬ 
τώ/, ετιβλέψευν τεχνικώ/ έρ- 
γυν. Η αυγκεκρμένη εταιρεία 


έχει συνεργαστεί με αρκετές κα¬ 
τασκευαστικές και πρόσφατα, με 
τον Οργανισμό Εργατικής Κατοι¬ 
κίας, για μελέτες του Ολυμπια¬ 
κού Χωριού (Ελευθεροτυπία, 26- 
6). 

Ο έτερος της παρέας: 

“ο κ. Σπύρος Καπράλος, 45, 
διευθύνων σύμβουλος σήμερα 
της ΕΕΟ Βαίλαη Ιηνβείτηεηΐε, θυ¬ 
γατρικής εταιρείας του Τραπεζι¬ 
κού Ομίλου Λάτση (στο ίδιο). 

Και ο τρίτος, γνωστός και μη 
εξαιρετέος Κ. Λιάσκας, πρόεδρος 
του ΤΕΕ για χρόνια: “Ξεκίνησε 
την πολιτική του διαδρομή από 
το ΚΚΕ, πέρασε στο Συνασπισμό 
και τώρα δεν είναι πουθενά, πα¬ 
ρά μόνο τεχνικός σύμβουλος του 
εκδότη Χρήστου Λαμπράκη στο 
Μέγαρο Μουσικής (στο ίδιο). Ο 
Λιάσκας είναι πάντα ένας συνε¬ 
πής ρωσόφιλος. 

Γιατί αποπέμφθηκε ο Μπακού¬ 
ρης; Μα ακριβώς γιατί ήρθε σε 
αντίθεση με το ρωσόδουλο κα¬ 
θεστώς επειδή νόμισε ότι μπο¬ 
ρούσε να κάνει μια Ολυμπιάδα 
στα αστικά-τεχνοκρατικά πρότυ¬ 
πα όντας ο ίδιος δυτικόφιλος. Ό¬ 
μως, όπως και στα μεγάλα έργα 
έτσι και εδώ, έπρεπε το ρωσόδου¬ 
λο καθεστώς να επιβάλλει τους 
δικούς του ανθρώπους και τα δι¬ 
κά του οικονομικά συμφέροντα, 
ανεξάρτητα από τους όποιους 
κανόνες της αγοράς που έχουν 
σχέση με τα κατασκευαστικά έρ¬ 
γα, με αναθέσεις, διαγωνισμούς 
κλπ. Για να γίνει αυτό θα έπρεπε 
το καθεστώς να έρθει σε σύ¬ 
γκρουση με τον Μπακούρη. Ό¬ 
μως τον Μπακούρη τον ήθελε η 
ΔΟΕ. Έτσι η πρώτη κόντρα σε 
αυτόν, από την εποχή ακόμη του 
Στρατήγη ήταν από τον Βερελή 
(υφυπουργό ΠΕΧΩΔΕ τότε) για 
τα έργα που έχουν να κάνουν με 
το ποιος θα είχε την ευθύνη για 
τα ολυμπιακά έργα. Για το ποιος 
δηλαδή θα μοίραζε τον πακτωλό 
των δις για την κατασκευή τους 
αποκτώντας έτσι μια τεράστια ε¬ 
ξουσία. Όμως “Το έδαφος για 
την απομάκρυνσή του είχε καλ¬ 
λιεργήσει πρώτος ο Χρήστος Βε- 
ρελής, από την εποχή της προε¬ 
δρίας του Σ. Στρατήγη. Η διαμά¬ 
χη τους (έφθασε μέχρι τον πρω¬ 
θυπουργό) αφορούσε στο ποιος θα 
αναλάμβανε να κατασκευάσει τα 
μεγάλα ολυμπιακά έργα. Η διέ¬ 
νεξή τους κράτησε δύο και πλέ¬ 
ον χρόνια. Ώσπου ο ίδιος ο Κ. 
Σημίτης αποφάσισε να μοιράσει 
τη δουλειά στους αρμόδιους φο¬ 
ρείς και στα υπουργεία ” (Ελευ¬ 
θεροτυπία,23-6). Ο Σημίτης λοι¬ 
πόν άφησε τον “2004” να σέρνε¬ 
ται μέσα σε μια σειρά τέτοιων α¬ 
ντιθέσεων όπου τίποτα δεν 
προχωρούσε, για να μπορέσει κά- 
το) από την πίεση του χρόνου αλ¬ 
λά και χρησιμοποιώντας τα φι¬ 
λικά του ΜΜΕ να κάνει τις αλ¬ 
λαγές του προς όφελος του ροι- 
σόδουλου μπλοκ. Όπως είναι 
γνοιστό τα έργα που έχουν σχέ¬ 


ση με την ολυμπιάδα σιγά-σιγά 
δίνονται στο Λαλιώτη, ξεκινώ¬ 
ντας από τα λεγάμενα πέντε“ορ¬ 
φανά” έργα. Αξίζει εδώ να παρα¬ 
θέσουμε την άποψη, για το εσοι- 
τερικό καθεστώς του “2004” του 
άλλου μεγάλου εκκαθαρισμένου 
από τον “2004” Σ. Στρατήγη, ο 
οποίος έστω και καθυστερημένα 
έριξε μερικές βολές στο ρωσόδου¬ 
λο τέρας, “...στο Διοικητικά 
Συμβούλιο (σσ. εννοεί του 2004) 
παρεισέφρησαν γρήγορα απόψεις 
λειτουργίας της Ο.Ε., με πρότυ¬ 
πα δημόσιας επιχείρησης, εκπρο¬ 
σωπήθηκαν συμφέροντα κρατι¬ 
κών ή και κρατικοδίαιτων επι¬ 
χειρήσεων και κοινωνικών ομά¬ 
δων, με την παράλληλη συνδρο¬ 
μή μερίδας του τύπου με σκοπό 
την αποδυνάμωση και στόχο την 
αντικατάσταση του διευθύνοντος 
συμβούλου. Επίσης προκλήθηκαν 
σκόπιμα καθυστερήσεις για να ε¬ 
ξαντληθούν χρονικά περιθώρια 
και να βρεθεί η εταιρεία εκτός 
του προγραμματισμού της. Η προ¬ 
σπάθεια που έγινε τις αρχές του 
1999 να θεσμοθετηθεί μια Εκτε¬ 
λεστική Επιτροπή από μέλη του 
ΑΣ για την επιτάχυνση της δου¬ 
λειάς, προσέκρουσε στη σθεναρή 
αντίδραση μελών του ΑΣ. απο¬ 
τέλεσμα όλων αυτών ήταν...ότι 
από πρόεδρος της ΑΣ μιας Ανώ¬ 
νυμης Εταιρείας κατάντησα διοι¬ 
κητής μιας αποδυναμωμένης ΑΕ- 
ΚΟ...” (Καθημερινή, 2-6). Το ε¬ 
πόμενο ζήτημα ήταν ο αρχιτεκτο¬ 
νικός διαγωνισμός για το Ολυ¬ 
μπιακό χωριό. Αυτός ξεσήκοισε 
μια θύελλα διαμαρτυριών με πρώ¬ 
το και καλύτερο τον πρόεδρο του 
ΤΕΕ Κ. Λιάσκα: “Την άμεση και 
έντονη αντίδραση του προέδρου 
του Τεχνικού Επιμελητηρίου Ελ¬ 
λάδας, Κώστα Λιάσκα, προκάλε- 
σε το γεγονός της πρόσκλησης 
εκδήλωσης ενδιαφέροντος για 
την πρόσληψη συμβούλου υπη¬ 
ρεσιών, σχετικό με τη διεξαγω¬ 
γή Αρχιτεκτονικού Διαγω¬ 
νισμού για το Ολυμπιακό Χωριό, 
με την κλειστή διαδικασία της 
Οδηγίας 92/50 ΕΟΚ. Ο Κ. Λιά¬ 
σκας. με επιστολή του προς τον 
Αιευθύνοντα Σύμβουλο της Ορ¬ 
γανωτικής Επιτροπής Ολυμπια¬ 
κών Αγώνων Αθήνα 2004 Α.Ε., 
Κ. Μπακούρη, επισημαίνει ότι η 
διαδικασία που επιλέχθηκε, κα¬ 
θώς και ο χρόνος - που είναι πε¬ 
ρίοδος διακοπών - αντικειμενι¬ 
κά δεν προσφέρεται για ευρεία 
ενημέρωση και συμμετοχή των 
ενδιαφερομένων, με ενδεχόμενο 
να υπάρξουν συνοπτικές και α¬ 
διαφανείς διαδικασίες, με ό,τι αυ¬ 
τό συνεπάγεται... ” (Δελτίο ΤΕ¬ 
Ε, 2062, 2-8-99). Τελικά μέσα σε 
ένα κλίμα έντονης αντιπαράθε¬ 
σης με το Μπακούρη από τη μια 
και το καθεστώς από την άλλη, 
ο διαγωνισμός για το Ολυμπια¬ 
κό χωριό ακυροινεται το Δεκέμ¬ 
βρη του 1999 για να ακολουθή¬ 
σει νέος γύρος αντιπαράθεσης με 
αφορμή το νέο διαγωνισμό, όπου 


πάλι το καθεστώς ήθελε το πά¬ 
νω χέρι. “Διένεξη παρουσιάστη¬ 
κε μεταξύ του “Αθήνα 2004” και 
του ΟΕΚ για το ποιος θα συντά- 
ξει τα τεύχη δημοπράτησης. Τε¬ 
λικά η διυπουργική επιτροπή 
(Παπαζώη, Βερελής, Πάχτας. 
Φούρας) διευκρίνησε ότι ο ΟΕΚ 
είναι αρμόδιος και ζήτησε από 
τον “Αθήνα 2004” να ανακαλέ¬ 
σει σχετική απόφασή του για τα 
τεύχη δημοπράτησης. (Ελευθερο¬ 
τυπία. 16-12-1999). Έτσι αφαιρεί- 
ται και αυτό τον “2004” και δί¬ 
νεται ένα ακόμη χτύπημα στον 
Μπακούρη. Παρόλα αυτά όμως 
για το διαγωνισμό που ακυρώ¬ 
θηκε τον περασμένο Δεκέμβρη 
“Τρεις ξένοι αρχιτέκτονες, που 
μετείχαν στην επιτροπή αξιολό¬ 
γησης του πρώτου διαγωνισμού, 
έστειλανεπιστολή-κόλαφο προς 
τον Κώστα Μπακούρη, διευθύνο- 
ντα σύμβουλο της επιτροπής “Α¬ 
θήνα 2004 ”, με την οποία εκφρά¬ 
ζουν την αντίθεσή τους με τις α¬ 
κολουθούμενες διαδικασίες και 
δηλώνουν ότι δεν πρόκειται να 
συμμετέχουν στη νέα αξιολόγη¬ 
ση... Η επιστολή...φέρει την υ¬ 
πογραφή του Ολλανδού αρχιτέ¬ 
κτονα Χέρμαν Χαϊντεμπέργκερ, 
ο οποίος, όπως σημειώνει, εκ¬ 
φράζει τις απόψεις και των δύο 
άλλων ξένων αρχιτεκτόνων, του 
Ιταλού Τζιανκάρλο ντε Κάρλο 
και του Ισπανού Γ. Μπουακέτ. 
Και οι τρεις είναι καθηγητές. “Η 
διεξαγωγή ενός νέου διαγωνι¬ 
σμού είναι, κατά τη γνώμη μας, 
ακατανόητη απόφαση, η οποία 
μπορεί να δημιουργήσει και σο¬ 
βαρά προβλήματα χρόνο ”, αναφέ¬ 
ρουν στην επιστολή και προσθέ¬ 
τουν ότι “δεν είναι στη διάθεση 
του νέου διαγωνισμό”, τον οποίο 
χαρακτηρίζουν περιττό (Ελευθε¬ 
ροτυπία. 23-2-2000). Προφανώς 
αυτοί δεν έχουν ιδέα για το κα¬ 
θεστώς που επικρατεί στη χώρα 
μας!!! 

Αυτό το νοσηρό κλίμα και οι 
καθυστερήσεις, που προκαλούν 
πάντα οι άνθρωποι του ρωσόδου- 
λου καθεστώτος, χρεοιθηκε στον 
Μπακούρη. Ο Μπακούρης δεί¬ 
χνοντας μια μεγάλη έλλειψη χα¬ 
ρακτήρα, όπως οι περισσότεροι 
δυτικόφιλοι αστοί σε αυτή τη 
χώρα, δεν τόλμησε να πει κου¬ 
βέντα και να καταγγείλει αυτήν 
την απαράδεκτη κατάσταση. 

Έτσι άλλη μια εκκαθάριση έ¬ 
φτασε στο τέλος της. Θα είναι η 
τελευταία; Νομίζουμε πως όχι. 
Το ρωσόδουλο καθεστώς τα θέ¬ 
λει όλα δικά του. Η Αγγελοπού- 
λου είναι επιλογή του Λαλιόπη 
αλλά από όσα ξέρουμε δεν είναι 
“ρωσόδουλη”. Έχει δεσμούς με 
τη Δύση και το πατριαρχείο, κα- 
θοός και τη ΔΟΕ. Το πιο πιθανό 
είναι ότι αποτελεί μια μεταβατι¬ 
κή λύση, μέχρι την τελική κά¬ 
θαρση και την ολοκληρωτική κυ¬ 
ριαρχία του ρωσόδουλου μπλοκ 
στον “Αθήνα 2004”. 

ΝΕΑ ΑΝΑΤΟΛΗ 


ΠΑΡΑΣΚΕΥΗ 30 ΙΟΥΝΗ 2000 


Εύστοχες επισημάνσεις 

για τη 17Ν 


Αναδημοσιεύουμε εδώ ένα απόσπασμα από 
ένα πολύ εύστοχο άρθρο του Τάκη Μΐχα που 
διαβάσαμε στην Ελευθεροτυπία, 23 Ιούνη 
2000, με τίτλο “Τρομοκρατία, Κόσοβο και 
Ολυμπιάδα Πρόκειται για το μοναδικό ίσως 
άρθρο του ελληνικού Τύπου που εμφανίζει 
όπως πρέπει τα στρατιωτικά χτυπήματα της 
17Ν σαν αποτελέσμα των πολιτικών 
χτυπημάτων του κυρίαρχου πολιτικού μπλοκ: 

«Πολλές φορές στην Ελλάδα καταβάλλεται 
προσπάθεια να υποβαθμιστεί το θέμα της 
ασφάλειας με επίκληση στις συνθήκες εγκλη¬ 
ματικότητας που επικρατούν στις ΗΠΑ. Το 
επιχείρημα είναι κατά την άποψη μου σαθρό. 
Η εγκληματικότητα, ακόμα και οι τρομοκρα¬ 
τικές ενέργειες στις ΗΠΑ, δεν στρέφονται 
εναντίον συγκεκριμένων κρατών- και οπωσ¬ 
δήποτε όχι εναντίον ελληνικών στόχων. Αν 
στις ΗΠΑ είχαν γίνει από το 1975 μέχρι 
σήμερα 146 τρομοκρατικές επιθέσεις εναντίον 
ελληνικών πολιτικών και οικονομικών στό¬ 
χων και αν, επιπλέον, οι αρχές των ΗΠΑ δεν 
είχαν συλλάβει τους ενόχους σε ούτε μία απ’ 
αυτές, τότε δεν είμαι σίγουρος ότι οι ελληνι¬ 
κές επιχειρήσεις θα έδειχναν ιδιαίτερο ενθου¬ 
σιασμό να σπονσονάρουν και να παρευρεθούν 
σε αθλητικούς αγώνες στις ΗΠΑ. Αν δε, 


επιπλέον, ένας Αμερικανός υποψήφιος για το 
Νόμπελ Ειρήνης - του οποίου την υποψηφιό¬ 
τητα υποστήριζαν όλες οι πολιτικές δυνάμεις 
της χώρας- δήλωνε, χωρίς να υπάρξει καμία 
επίσημη αντίδραση, ότι: “Μισώ τους Έλλη¬ 
νες και οτιδήποτε ελληνικό. Ελπίζω ότι οι 
νέοι μας θα αρχίσουν να μισούν πραγματικά 
κάθε τι το ελληνικό...”, τότε είμαι σίγουρος 
ότι η ελληνική κυβέρνηση θα απέσυρε τη 
συμμετοχή της εθνικής της ομάδας από 
αθλητικούς αγώνες στις ΗΠΑ διαμαρτυρό- 
μενη δικαίως για τις άθλιες ρατσιστικές 
αυτές δηλώσεις. 

Όπως έχω υποστηρίξει και άλλες φορές, το 
πρόβλημα της τρομοκρατίας στην Ελλάδα 
δεν είναι κατά κύριο λόγο τεχνικό. Είναι 
κυρίως ιδεολογικό. Αφορά τις νοηματικές 
προσλαμβάνουσες ενός μεγάλου τμήματος 
της κοινής γνώμης της χώρας σε ορισμένες 
τρομοκρατικές ενέργειες. Αν οι διαμορφωτές 
της κοινής γνώμης της χώρας δεν είχαν 
δημιουργήσει ένα υστερικό αντιδυτικό κλίμα 
με την εντελώς ανισόρροπη και “στρατευμέ- 
νη” παρουσίαση των γεγονότων στο Κόσοβο 
πρόσφατα και στη Βοσνία παλιότερα, θα είχε 
άραγε επιλεγεί ως στόχος ο Βρετανός ταξίαρ- 
χος;» 


Μια εθιμοτυπική 
συνάντηση... 

Στις 16 Ιούνη έγιναν στη Θεσσαλονίκη τα εγκαίνια του 
Ιατρικού Διαβαλκανικού Κέντρου ιδιοκτησίας του έλληνα 
επιχειρηματία Γιώργου Αποστολόπουλου. Ο Αποστολόπου- 
λος παίρνει μέρος στα σχέδιο οικονομικής επέκτασης στα 
Βαλκάνια που έχει καταρτίσει το Υπουργείο Εξωτερικών με 
σκοπό την εξάρτηση των Βαλκανίων από τα ρώσικα οικο¬ 
νομικά συμφέροντα. 

Στα εγκαίνια συναντήθηκαν πολλοί γνωστοί και φίλοι, η 
Χριστίνα Σπυράκη, τσιράκι του Λαλιώτη, ο Νίκος Κωνστα- 
ντόπουλος, ο Σπύρος Βούγιας και βέβαια η Νίκη Τζαβέλα 
τσιράκι του Κόκκαλη. Εκεί ήταν σε τιμητική θέση ο αρ¬ 
χιεπίσκοπος Χριστόδουλος, καθώς και το στέλεχος του 
ΠΑΣΟΚ, Γ. Πασχαλΐδης, που χαρακτήρισε το ΙΔΚ “θετικό 
παράδειγμα της ιδιωτικής πρωτοβουλίας, που συμπληρώνει 
και εμπλουτίζει το ελληνικό δίκτυο παροχής υπηρεσιών, και 
ισχυροποιεί το μητροπολιτικό χαρακτήρα της Θεσσαλονί¬ 
κης ως κέντρου της Ν.Α. Ευρώπης (Ελευθεροτυπία, 20/6). 
Ακόμα παρών ήταν και ο Μ. Γκορμπατσόφ (!), η Ντανιέλ 
Μιτεράν η οποία έβγαλε λόγο ενάντια στη δικτατορία του 
χρήματος και ο Πΐτερ Ουστίνοφ. 

Το ερώτημα είναι τι ένωσε όλους αυτούς τους ανθρώπους 
που δήλωναν μέχρι τώρα υπέρμαχοι της “δημόσιας υγείας”, 
και τι τους έκανε να χαιρετίσουν με ενθουσιασμό την ίδρυ¬ 
ση ενός ιδιωτικού νοσοκομείου; Μα φυσικά, η πολιτική τους 
συγγένεια με τον “μπίζνεσμαν”. Γιατί ως γνωστόν “καλές 
μπίζνες, είναι οι αριστερές μπίζνες”, και αν έχουν και την 
αυθεντική ρώσικη σφραγίδα (δες Κόκκαλη) ακόμα καλύτε¬ 
ρα. Στην Ελλάδα, το δικαίωμα θορυβώδους ίδρυσης ιδιωτι¬ 
κών επιχειρήσεων απολαμβάνει μονάχα το ρώσικο μέτωπο. 


Ξαναχτυπάνε οι ναζιστές 

Άλλη μία θρασύτατη επίθεση έκαναν μία ομάδα ναζιστών της “Χρ. Αυγής” αποτελούμενη 
από οκτώ άτομα, το Σαββάτο 17/6 στο βιβλιοπωλείο του ΣΕΚ στην Ομόνοια με στόχο την 
έκθεση αντιρατσιστικού βιβλίου που διοργάνωνε το βιβλιοπωλείο. Η επίθεση έγινε σε ώρα 
λειτουργίας με πολλούς μάρτυρες, με τους ναζιστές να κρατάνε στιλέτα, και να φωνάζουν 
“Είμαστε ναζί”, “Θα σας κάψουμε”, και “Ζήτω ο ναζισμός”. Οι εργαζόμενοι στο βιβλιοπωλείο 
άρχισαν να καλούν σε βοήθεια και οι περαστικοί και οι υπάλληλοι διπλανών καταστημάτων 
ανταποκρΐθηκαν με αποτέλεσμα οι ναζιστές να τραπούν σε φυγή. Καμία σύλληψη δεν έχει 
γίνει απ’ όσο γνωρίζουμε όπως συνηθίζεται άλλωστε σε τέτοιες περιπτώσεις... 

Αντιπροσωπεία της Αντιναζιστικής Πρωτοβουλίας επισκέφθηκε το βιβλιοπωλείο του ΣΕΚ. 

Σε σχετική ερώτηση της Αντιναζιστικής, οι υπεύθυνοι του βιβλιοπωλείου δήλωσαν ότι η 
αντίδρασή τους θα εξαντληθεί στο “αντιρατσιστικό συλλαλητήριο στις 4 Ιούλη”. Το ΣΕΚ 
υποβάθμισε έτσι το θέμα της ναζιστικής επίθεσης, με τον ίδιο τρόπο που υποβαθμίζει συνολικά 
το ζήτημα της “Χρυσής Αυγής”. Αυτή η υποβάθμιση δεν είναι τυχαία. Είναι έκφραση της 
κοινής πολιτικής πλατφόρμας του φαιοκόκκινου μετώπου, στην οποία εντάσσεται και η πολιτι¬ 
κή γραμμή του ΣΕΚ. 

Η Αντιναζιστική Πρωτοβουλία έβγαλε ωστόσο ανακοίνωση Τύπου καταγγέλλοντας την 
επίθεση των ναζιστών, μέρος της οποίας δημοσιεύτηκε στην Ελευθεροτυπία (μόνο το πρώτο 
μέρος που αφορά το περιστατικό της επίθεσης, και όχι το δεύτερο που αφορά το αίτημα του 
“εκτός νόμου”). Τη δημοσιεύουμε δίπλα ολόκληρη. 


ΑΝΑΚΟΙΝΩΣΗ ΤΥΠΟΥ 

της Αντιναζιστικής Πρωτοβουλίας που δημο¬ 
σιεύτηκε στην Ελευθεροτυπία, στις 27/6/2000 
Μετά τις επιθέσεις στα εβραϊκά νεκροταφεία στη 
Θεσσαλονίκη και στη Νίκαια, μία ομάδα ναζιστών 
της Χρ. Αυγής επιτέθηκαν στο βιβλιοπωλείο του 
ΣΕΚ στην Ομόνοια μέσα στο φως της μέρας και σε 
ώρα λειτουργίας. 

Η Αντιναζιστική Πρωτοβουλία καλεί για άλλη 
μία φορά τον πρωθυπουργό και την κυβέρνηση να 
θέσουν εκτός νόμου την ανοιχτά ναζιστική οργά¬ 
νωση “Χρ. Αυγή”. Οι ευθύνες τους για τη βία των 
ναζιστών είναι βαρύτατες όσο επιτρέπουν τη 
νόμιμη λειτουργία τους. 


Η ΡΩΣΙΑ 
ΗΓΕΜΟΝΑΣ 


Ο αληθινός προστάτης 
της "Χρ. Αυγής" 


Από το Βήμα, (22/62000): “Με ανακοίνωσή της 
η ιερά Σύνοδος καταδίκασε το περιεχόμενο προ¬ 
κηρύξεων που ερρίφθησαν από κάποια οργά¬ 
νωση ανησυχούντων χριστιανών υπό το αρκτι¬ 
κόλεξο ΕΕΑΕ, ενόψει του συλλαλητηρίου, το¬ 
νίζοντας ότι η συγκεκριμένη οργάνωση είναι 
“άγνωστη στην Εκκλησία”. Παρέλειψε να κα¬ 
ταδικάσει το περιεχόμενο των προκηρύξεων που 
ερρίφθησαν από τη “Χρυσή Αυγή” (Βέβαια η 
“Χρυσή Αυγή” δεν είναι άγνωστη οργάνω¬ 
ση...). 

Η “Χρυσή Αυγή” είναι μία πολύ γνωστή να- 
ζιστική οργάνωση, που χαίρει της μεγαλύτε¬ 
ρης δυνατής ασυλίας από το καθεστώς, ιδιαί¬ 
τερα από τότε που η μεγάλη προστάτιδα Πα- 
παρρήγα δήλωσε ότι το κόμμα της είναι ανοι¬ 


χτό για “τα παιδιά με τους αγκυλωτούς σταυ¬ 
ρούς”. Τα “παιδιά” τα αγαπάει βέβαια και ο Χρι¬ 
στόδουλος... Μπορεί να είναι λίγο “άτακτα”, 
και να κάνουν διάφορες “σκανδαλιές” όπως να 
γράφουν αντισημιτικά συνθήματα σε εβραϊκά 
νεκροταφεία, να σπάνε βιβλιοπωλεία που 
κάνουν αντιρατσιστικές εκθέσεις και να απει¬ 
λούν με στιλέτα (πρόσφατη επίθεση στο βιβλιο¬ 
πωλείο του ΣΕΚ στην Ομόνοια), αλλά στο βάθος 
τους έχουν το φαιοκόκκινο και αυτό είναι αρκε¬ 
τό για να τους συγχωρεθούν όλες οι αμαρτί¬ 
ες... 

Αυτή η ασυλία δεν θα κρατήσει για πάντα, 
γιατί οι αληθινοί δημοκράτες και ο λαός ούτε 
έχουν δώσει, ούτε πρόκειται να δώσουν ποτέ 
συγχωροχάρτι στο ναζισμό. 


συνέχεια από τη σελ. 2 

Όμως τέτοια πράγματα δεν 
γίνονται με πέντε κόμματα 
με ρώσικη ηγεσία και με μια 
δημοκρατική διανόηση που 
θα έπρεπε να ζητήσει από την 
πρώτη στιγμή -προκειμένου 
να ακολουθήσει την κυβέρ¬ 
νηση Σημίτη- ένα πράγμα: Να 
ανακοινώσει ότι κόβει κάθε 
πολιτική διπλωματική σχέση 
με την Ορθοδοξία. Αλλά τι 
να κόψει αυτή η κυβέρνηση 
που εγκαινίασε τις πιο θερ¬ 
μές σχέσεις με τη ρώσικη εκ¬ 
κλησία, έκανε το Άγιο Όρος 


κέντρο διπλωματικών επισκέ¬ 
ψεων, και τον Χριστόδουλο βο¬ 
ηθό υπουργού Εξωτερικών. 

Για έναν τίμιο δημοκράτη είναι 
σ’ αυτή την κυβέρνηση, και όχι 
στους Καλλίνικους, που θα πρέ¬ 
πει να συγκεντρωθούν τα πιο έ¬ 
ντονα πυρά. Αυτή η κυβέρνηση εί¬ 
ναι το κέντρο, όχι μόνο της πολι¬ 
τικής αλλά και της θρησκευτικής 
και εκκλησιαστικής αντίδρασης. 
Δεν είναι τυχαίο που ακόμα και 
τώρα η κλίκα Σημίτη αποφεύγει 
να καταδικάσει κύρια τον Χριστό¬ 
δουλο, και συγκεντρώνει τα πυρά 
της στους “αδιάλλακτους” που εί¬ 
ναι γύρω του. 


Η ΝΕΑ ΔΙΕΥΘΥΝΣΗ ΣΤΟ ΙΝΤΕΡΝΕΤ 
ΤΗΣ ΑΝΤΙΝΑΖΙΣΤΙΚΗΣ ΠΡΩΤΟΒΟΥΑΙΑΣ ΕΙΝΑΙ: 




ΝΕΟ Ε-ΜΑΙΙ : 

Σελίδα 5 


Χτυπήματα του τσαρισμού στην 
ελληνική εκκλησία και αντιστάσεις 


Η σύγκρουση της Ρωσίας με την ελληνική ορθόδοξη εκκλησία 

είναι παλιά. Για την ακρίβεια είναι ταυτόχρονη με τη δημιουργία 
του πρώτου ανεξάρτητου (ή για την ακρίβεια σχετικά ανεξάρτητου) 
ελληνικού κράτους και έχει σαν αιτία της αυτήν ακριβώς την σχετική 
ανεξαρτησία. 


Η πρώτη εκδήλωση αυτής της σχε¬ 
τικής ανεξαρτησίας μετά το ρωσοκΐ- 
νητο θρησκευτικό πόλεμο του 1821 και 
το ρωσικό αποικιακό καθεστώς Καπο- 
δΐστρια που αυτός εγκατέστησε, ήταν 
το οθωνικό κράτος. Αυτό το κράτος στα 
βασικά του συστατικά, ιδιαίτερα στην 
εξωτερική του πολιτική, εξακολουθούσε 
να είναι ένα εξάρτημα του τσαρισμού, 
ιδιαίτερα τα πρώτα χρόνια της αντι- 
βασιλείας. Αυτό γίνονταν χάρη στον 
φιλορώσο αρχηγό της Αντιβασιλεΐας 
Άρμανσμπεργκ, και τον άγγλο πρε¬ 
σβευτή Ντόκινς, άνθρωπο του Πάλμερ- 
στον, οπότε και της Ρωσίας, χωρίς πά¬ 
ντα να μιλάμε για την άμεση ρώσικη 
εξάρτηση και επιρροή που εξασφαλι¬ 
ζόταν από τον ρώσο πρεσβευτή Κατα- 
κάζι και κυρίως από το ρώσικο κόμμα 
και τον αρχιταραξΐα αρχηγό του Κο- 
λοκοτρώνη. 

Όμως από την εσωτερική πλευρά 
προβάλλονταν αντιστάσεις από την 
Βαυαρική διοίκηση στην ρώσικη επέμ¬ 
βαση και την υπονόμευση. Το κέντρο 
αυτής της αντίστασης και η έκφραση 
της πιο φωτισμένης πλευράς της κυ¬ 
βέρνησης της αντιβασιλεΐας ήταν ο 
Μάουρερ. 

Ο Μάουρερ ήταν μια κολοσσιαία δια¬ 
νοητική μορφή του 19ου αιώνα, ένας 
πρωτοπόρος εθνολόγος και κοινωνιο¬ 
λόγος και μια μορφή της νομικής επι¬ 
στήμης που οι θαυμαστές του Μάρξ και 
Ένγκελς κατέτασαν δίπλα στον μεγά¬ 
λο εθνολόγο Μόργκαν. 

Αυτός ο γΐγας λοιπόν ήρθε να δώσει 
διοικητικούς θεσμούς σε ένα “ελληνι¬ 
κό κράτος φάντασμα”, όπως το απο- 
κάλεσε ο Μάρξ, που ήταν στα χέρια των 
ρώσων πραχτόρων και των συμμοριών 
των κλεφτοοπλαρχηγών, στα χέρια της 
ψευτοαριστοκρατΐας των κοτσαμπά- 
σηδων καθώς και στα χέρια της γρα¬ 
φειοκρατικής επτανησιακής ψώρας, 
που στον ένα ή τον άλλο βαθμό ήταν 
όργανα του τσαρισμού ή σέρνονταν πί¬ 
σω από το άρμα του. Ο Μάουρερ ήταν 
ο τρίτος της τριανδρίας της Αντιβασι- 
λεΐας δίπλα στους Άρμανσμπεργκ και 
Άμπελ. 

Αυτός ο γΐγας καταφαγώθηκε από 
τους κοριούς, αλλά κυρίως εξοβελίστη¬ 
κε και απομακρύνθηκε χάρη στις δρα¬ 
στήριες ρώσικες δολοπλοκίες που έγι¬ 
ναν αποτελεσματικές μέσω των Πάλ- 
μερστον και Ντόκινς (ή σε σύγχρονη 
γλώσσα των Κλίντον και Μπέρνς). Ο 
Μάουρερ ήταν ο άνθρωπος που έστησε 
τον στρατό και τη διοίκηση και, κυρί¬ 
ως, τον δικαστικό μηχανισμό και την 
νομοθεσία του νέου κράτους. 

Ανάμεσα στα μεγάλα έργα του Μά¬ 
ουρερ ήταν το ότι απέσπασε την ελλη¬ 
νική εκκλησία από την επιρροή της 
Μόσχας, που προσπαθούσε αξιοποιώ- 
ντας και το Πατριαρχείο να αντιπαρα- 
τεθεΐ στις διαθέσεις των παπάδων και 


στη γραμμή του Μάουρερ που ήταν υ¬ 
πέρ του Αυτοκέφαλου, δηλαδή της θρη¬ 
σκευτικής και διοικητικής ανεξαρτη¬ 
σίας της ορθόδοξης εκκλησίας από τον 
μεγάλο ορθόδοξο αδελφό. 

Αυτή η ανεξαρτησία δεν ήταν δυνα¬ 
τή αν δεν συνδυαζόταν με την ύπαρξη 
ενός νέου προστάτη που δεν μπορούσε 
να ήταν άλλος από το ίδιο το ελληνικό 
κράτος. Είναι ο Μάουρερ που βρίσκε¬ 
ται στην ιστορική βάση αυτού του δε¬ 
σμού εκκλησίας και κράτους, ο οποίος 
έγινε στη συνέχεια βαρίδι στη νεοελ¬ 
ληνική εξέλιξη και στον οποίο χρωστά¬ 
με αυτή τη ταύτιση της εκκλησίας με 
τον ελληνικό επεκτατισμό και τον πρω¬ 
τοπόρο ρόλο που έχει παίξει σ’ αυτόν. 

Όμως η ενότητα κράτους εκκλη¬ 
σίας επί Μάουρερ δεν ήταν μια α- 
ντιδημοκρατική πράξη αλλά ίσα ί¬ 
σα μια πράξη προόδου γιατί δεν α¬ 
φορούσε ένα αστικό κράτος που έ¬ 
ψαχνε να απαλλαχτεί από την φε¬ 
ουδαρχική του εκκλησία, αλλά έ¬ 
να κράτος ληστών και αποικιο- 
κρατικό που προσπαθούσε να α¬ 
παλλαχτεί από τον εξωτερικό φε¬ 
ουδαρχικό του μεγάλο δυνάστη, α- 
νεξαρτητοποιώντας την εκκλησί¬ 
α του. 

Είναι χαρακτηριστικό ότι η Μόσχα 
πάντα χτύπησε τις αυτοκέφαλες ορθό¬ 
δοξες εκκλησίες των Βαλκανίων, ακρι¬ 
βώς γιατί χτύπησε την κρατική τους 
ανεξαρτησία. Σε αυτό το σημείο συ- 
μπορεύτηκε πάντα με το Φανάρι, που 
επίσης για τους δικούς του λόγους δεν 
ήθελε το αυτοκέφαλο, δηλαδή τις ε¬ 
θνικές εκκλησίες που αμφισβητούσαν 
τη δίκιά του θρησκευτικό- διοικητική 
ηγεμονία. Είναι χαρακτηριστικό που ο 
τσαρισμός το ’21 συγκρούστηκε με το 
Φανάρι το οποίο δεν ήθελε την εξέγερ¬ 
ση για να μην χάσει τους δεσμούς του 
με το οθωμανικό κράτος από το οποίο 
εξασφάλιζε την θρησκευτικο-διοικητι- 
κή του ηγεμονία στο ρωμέϊκο μιλιέτ, 
δηλαδή στους ορθόδοξους της οθωμα¬ 
νικής Αυτοκρατορίας. Όταν όμως ξέ¬ 
σπασε το κίνημα του ’21 και όταν αρ¬ 
γότερα απέτυχε να διατηρήσει το ρώ¬ 
σικο καποδιστριακό κράτος στην Ελ¬ 
λάδα, τότε ο τσαρισμός συνασπίστηκε 
με το Φανάρι για να αποφύγει μια 
πραγματικά ανεξάρτητη, δηλαδή ανε¬ 
ξάρτητη από το Κρεμλΐνο ορθόδοξη εκ¬ 
κλησία. 

Η ανεξαρτησία ήταν και μια τάση της 
ίδιας της εκκλησίας μετά το 1930, δη¬ 
λαδή των επικεφαλής επισκόπων της 
που παλιότερα ήταν άνθρωποι του Πα¬ 
τριαρχείου, γι αυτό ο Καποδΐστριας δεν 
την άφησε ποτέ να οργανωθεί και την 
κράτησε διαλυμένη, παρασιτική και ό¬ 
σο μπορούσε πιο αμόρφωτη. 

Ο Μάουρερ αποτάνθηκε στους Επι¬ 
σκόπους και τους ρώτησε τι θέλουν με 
ιδιωτική αλληλογραφία ( “Ο ελληνι¬ 


κός λαός”, Μάουρερ εκδ. Τολίδη σελ. 
500). Αυτοί απάντησαν όλοι ανεξαίρε- 
τα ότι ήθελαν “ανεξαρτησία της Εκ¬ 
κλησίας και την ίδρυση Ιερός Συνόδου 
διορισμένη από τη Βασιλεία”. Ο Μά¬ 
ουρερ γράφει υπερασπιζόμενος αυτή τη 
θέση: “ Εφ’ όσον λοιπόν έπρεπε και η 
Πολιτεία και η Εκκλησία να γίνουν 
πραγματικά ελεύθερες δεν είχαμε άλ¬ 
λο δρόμο να διαλέξουμε”. 

Ύστερα από αυτή την ευνοϊκή απά¬ 
ντηση των Επισκόπων ο Μάουρερ 
οργάνωσε Συνέλευση όλων των Επι¬ 
σκόπων στο Ναύπλιο στις 27 Ιούλη του 
1833. Αυτοί εκεί αποφάσισαν παμψη- 
φεΐ ότι η κυβέρνηση πρέπει να διακη¬ 
ρύξει “ ανεξάρτητη και αυτοκέφαλη 
εκκλησία στα θρησκευτικά ζητήματα 
ενώ στα διοικητικά να αναγνωρίζει ως 
αρχηγό τον Βασιλέα της Ελλάδος”. 

Στις 23 Ιουλίου δημοσιεύτηκε στην 
εφημερίδα των κυβερνήσεων 1833 (αρ. 
φ.23 σελ. 169-174), η Διακήρυξη της Α¬ 
νεξαρτησίας της Ελληνικής Εκκλησί¬ 
ας. Αυτή η Ανεξαρτησία ήταν στην 
ουσία εξωτερική, δηλαδή απέναντι στο 
Φανάρι και τον Τσάρο, αλλά όχι απέ¬ 
ναντι στο κράτος. Μια τέτοια ανεξαρ¬ 
τησία εκείνη την ώρα ήταν δίχως νό¬ 
ημα και για την εκκλησία και για το 
κράτος. Σύμφωνα με τον Μάουρερ “εί¬ 
ναι φανερό ότι η ελληνική Ιερά Σύνο¬ 
δος είναι πολύ πιο ελεύθερη και διατη¬ 
ρεί πολύ μεγαλύτερη ανεξαρτησία α¬ 
πέναντι στο Κράτος από ότι η Ρωσι¬ 
κή”. 

Επίσης θα πρέπει εδώ να τονίσουμε 
ότι αυτή η εκκλησία ήταν πιο ανεξάρ¬ 
τητη και από τη σημερινή σε σχέση με 
το σημερινό κράτος του Παπανδρεϊ- 
σμού, καθώς οι Παπάδες δεν πληρώνο¬ 
νταν από το τότε κράτος και δεν ήταν 
υπάλληλοι. Αυτό το τονίζει ο Μάου¬ 
ρερ. Άλλωστε και ο διορισμός της Ιε¬ 
ρός Συνόδου από τον Βασιλιά ήταν 
στην ουσία τυπικός. Στην ουσία εγκρι- 
νόταν ο κατάλογος που του έδιναν οι 
Επίσκοποι. 

Ήταν λοιπόν αναπόφευκτο να αντι- 
δράσει λυσσαλέα ο Τσαρισμός σ’ αυτή 
την πρόκληση του Μάουρερ και της ελ¬ 
ληνικής εκκλησίας. Πριν κιόλας από 
την Συνέλευση του Ιούνη και τη Δια¬ 
κήρυξη άρχισαν οι πιέσεις με επίκλη¬ 
ση πάντα του λαού και της κοινής γνώ¬ 
μης όπως κάνει πάντα ο τσαρισμός ό¬ 
ταν έχει πολιτική δύναμη. Γράφει ο 
Μάουρερ (“Ο Ελληνικός λαός”, σελ. 
501-502 ): 

“Μόλις δηλαδή μαθεύτηκε ότι η ελ¬ 
ληνική κυβέρνηση μελετά το θέμα της 
Ελληνικής Εκκλησίας, ξαμολύθηκαν 
στο λεφτό λογιών λογιών ύποπτα στοι¬ 
χεία για να διαστρεβλώσουν τις καλές 
προθέσεις της. Ως και απ’ έξω από την 
Ελλάδα κατάφθασαν καλόγεροι για να 
δημιουργήσουν αναστάτωση. Ανάμε¬ 
σα σ’ αυτούς ήταν κι ένας από τον Ά¬ 
θω. κάποιος Προκόπιος, άνθρωπος με 
ύποπτη φήμη και σκοτεινό παρελθόν. 
Αυτός λοιπόν ήρθε στο Ναύπλιο και 
άρχισε ανοιχτή προπαγάνδα κατά της 
Ανεξαρτησίας της Εκκλησίας, μπρο¬ 


στά στα μάτια της Αντιβασιλεΐας. Σ’ 
άλλους έλεγε πως σκοπός μας είναι να 
τους κάνουμε όλους καθολικούς, και σ’ 
άλλους πως όλ’ αυτά βοηθούν στην ε- 
ξάπλωση του Προτεσταντισμού. Την ί¬ 
δια ακριβώς εποχή ήρθε και κάποιος 
πρώην αρχιεπίσκοπος Αδριανουπόλε- 
ως, ο οποίος ενώ παρίστανε τον απα¬ 
ρηγόρητο για την κατάληψη της Α- 
δριανούπολης από τους Ρώσους, στην 
πραγματικότητα κατέφυγε στη Ρωσία 
κι από κει τσίμπησε μια σημαντική ε¬ 
πιχορήγηση. Αυτός πάλι κοίταζε να ε¬ 
πηρεάσει τουςέλληνες επισκόπους, και 
καθώς ήταν οικογενειακός φίλος του 
Κατακάζυ (σ.σ του Ρώσου πρεσβευτή), 
τα λόγια του είχαν ιδιαίτερη απήχηση. 
Εν τω μεταξύ, κι ο ίδιος ο Ρώσος πρε¬ 
σβευτής σε κάτι ανακοινώσεις του προς 
τους έλληνες επισκόπους, άφησε να εν¬ 
νοηθεί πως θα έπρεπε ν’ αντισταθούν 
στην απόφαση της Κυβέρνησης. Στο 
τέλος μπήκαν στη μέση κι οι εφημερί¬ 
δες. Μία απ’ αυτές ο “Χρόνος” - όρ¬ 
γανο των καποδιστριακών - χτυπούσε 
τα μέτρα που σκόπευε να πάρει η κυ¬ 
βέρνηση και υποστήριζε τα όσα έλεγαν 
ο καλόγερος του Άθω και ο επίσκοπος 
που είχε έρθει απ’ τη Ρωσία. Οι άλλες 
εφημερίδες μολονότι τάχθηκαν υπέρ 
των μέτρων, ζητούσαν να ερωτηθούν 
όχι μόνον οι επίσκοποι, αλλά κι οι αρ¬ 
χιμανδρίτες κι όλος ο υπόλοιπος κλή¬ 
ρος, μέχρι κι οι καλόγεροι. Έλεγαν ότι 
η συζήτηση αυτή πρέπει να πάρει με¬ 
γαλύτερη δημοσιότητα, και μερικές μά¬ 
λιστα υποστήριζαν πως θα έπρεπε να 
συγκληθεί Εθνική Συνέλευση για ν’ α¬ 
ποφασίσουν οι αντιπρόσωποι του λαού 
πάνω σ’ ένα τόσο σοβαρό ζήτημα. 

Ήταν όμως φως φανάρι πως όλος αυ¬ 
τός ο θόρυβος και οι εκδηλώσεις δεν α¬ 
πέβλεπαν στο καλό του τόπου και της 
θρησκείας, αλλά ξεκινούσαν απλώς α¬ 
πό κομματικά ελατήρια. Γιατί ήσαν τε¬ 
λείως αντίθετα με όσα μας είχαν πει 
πάνω σ'αυτό το θέμα όταν πρωτοήρ- 
θαμε, καθώς και με τους πόθους του ελ¬ 
ληνικού λαού σ’ όλη τη διάρκεια του 
Απελευθερωτικού Αγώνα. Έτσι κι ε¬ 
μείς, μόλις είδαμε ότι το Πατριαρχείο 
διόρισε έναν αρχιεπίσκοπο και τον έ¬ 
στειλε στο Ζητούνι να καταλάβει την 
Επισκοπή, - πράγμα που δεν είχε ξα- 
ναγίνει από το 1821, κι ούτε κι ο Καπο- 
δίστριας το είχε επιτρέψει - καταλά¬ 
βαμε ότι έπρεπε να μπει τέρμα σ’ όλο 
αυτό το θόρυβο, και να παρθείμια ορι¬ 
στική απόφαση”. 

Η ρώσικη στάση έγινε πιο σαφής στον 
κόσμο όταν άρχισε τις εργασίες της η 
πρώτη Σύνοδος. Γράφει ο Μάουρερ (σελ 
508): 

“Στις 25 Ιουλίου (6 Αυγούστου) 1833 
έγινε ο διορισμός της πρώτης Συνόδου, 
και δύο μέρες αργότερα άρχισαν επί¬ 
σημα οι εργασίες της κάτω από τους 
ήχους γιορταστικών κανονιοβολισμών. 
Όλος ο ελληνικός Ααός γιόρτασε τη 
μεγάλη τούτη μέρα της Εκκλησία του. 

συνέχεια στη σελ. 6 




Σελίδα 6 


ΝΕΑ ΑΝΑΤΟΛΗ 


ΠΑΡΑΣΚΕΥΗ 30 ΙΟΥΝΗ 2000 


Χτυπήματα του τσαρισμού στην 
ελληνική εκκλησία και αντιστάσεις 


συνέχεια από τη σελ. 5 

Και στη πανηγυρική αυτή εκδήλωση 
δεν ήταν μονάχα σύσσωμος ο Λαός που 
πήρε μέρος ζητωκραυγάζοντας τη χα¬ 
ρά του, αλλά κι απ’ όλες τις πρεσβείες 
και τα ξένα πολεμικά πλοία που αγκυ¬ 
ροβολούσαν στο λιμάνι του Ναυπλίου 
δεν έλειψε ούτε ένας. Οι μόνοι που πα- 
ρέμειναν άφαντοι τούτη τη μέρα ήταν 
τα μέλη της Ρώσικης Πρεσβείας και τα 
πλοία του ρωσικού στόλου. 

Η απουσία των ρωσικών αρχών από 
τη μεγάλη τούτη εθνική γιορτή σχο¬ 
λιάστηκε δυσμενέστατα. Γιατί οι Έλ¬ 
ληνες, πάνω απ’ όλα, είναι πατριώτες, 
και η συμπεριφορά αυτή της Ρωσίας 
πλήγωσε βαθειά το πατριωτικό τους 
αίσθημα. Κάθε Έλληνας αισθανόταν 
τώρα υπερήφανος γιατί ανήκε σε μια 
ελεύθερη και ανεξάρτητη εθνική Εκ¬ 
κλησία, και επιπλέον κάτι τέτοιο - δη¬ 
λαδή Εκκλησία που να φέρει το ίδιο 
όνομα με την Πολιτεία - μέχρι της 
στιγμής τουλάχιστον, κανένα άλλο 
Κράτος δεν είχε. 

Είναι αλήθεια ότι μετά από τη δημο¬ 
σίευση της Διακήρυξης, μερικοί επί¬ 
σκοποι - και ανάμεσα σ’ αυτούς ο Α- 
δριανουπόλεως, για τον οποίο ξαναμι¬ 
λήσαμε, και ο Ρεθύμνου Κρήτης, μο¬ 
λονότι ο δεύτερος είχε ψηφίσει υπέρ της 
Ανεξαρτησίας στη συνδιάσκεψη των 
επισκόπων - προσπάθησαν να ξεση¬ 
κώσουν το λαό εναντίον της Κυβερνή- 
σεως, αλλά στην Πελοπόννησο τουλά¬ 
χιστον καμιά απήχηση δεν βρήκαν. Στα 
νησιά, κάτι ελάχιστους οπαδούς. Και 
μόνο στην Τήνο έγιναν ορισμένες δια¬ 
μαρτυρίες, και τούτο περισσότερο για¬ 
τί ο κόσμος εκεί ήταν αγανακτισμένος 
με τους εισπράκτορες της δεκάτης. Τε¬ 
λικά, και οι δύο αυτοί κληρικοί μόλις 
και γλύτωσαν τη σύλληψη. 

Κατέφυγαν κι οι δυό τους στην Κων¬ 
σταντινούπολη, κι εκεί προσπάθησαν 
να ξεσηκώσουν τον Πατριάρχη και τη 
Σύνοδο εναντίον της Ελληνικής Εκ¬ 
κλησίας. Για όλα αυτά το μόνο θετικό 
που ξέρουμε είναι ότι ο Πατριάρχης 
Κωνστάντιος -άνθρωπος γενικά αξιο- 
σέβαστος- μολονότι προσπάθησαν να 
τον πείσουν να πάρει θέση κατά της 
Ελληνικής Συνόδου, εκείνος δεν έδειξε 
καμμιά προθυμία να προχωρήσει σε ε¬ 
χθρικά διαβήματα, και μάλιστα δήλω¬ 
σε ότι η Διακήρυξη της Ανεξαρτησί¬ 
ας ήταν ο μόνος τρόπος ν’ ανυψωθεί ο 
ελληνικός κλήρος, και μαζί μ’ αυτόν 
και η Εκκλησία. Μας συμβούλεψε δε 
να συνεχίσουμε το δρόμο που χαράξα¬ 
με, να φροντίζουμε ώστε να διορίζονται 
μόνο παντρεμένοι παπάδες, και άλλα 
παρόμοια. Αεν ξέρω αν τα ευνοϊκά αυ¬ 
τά λόγια του για την Εκκλησία του Ελ¬ 
ληνικού Βασιλείου στάθηκαν αφορμή 
να παυθεί μέσα σε λίγο χρονικό διά¬ 
στημα ο άξιος αυτός Πατριάρχης. Πά¬ 
ντως, το αποτέλεσμα ήταν, η καθαίρε¬ 
ση αυτή να μεταπείσει και τους ελάχι¬ 
στους ακόμα δύσπιστους, που είχαν α- 
πομείνει στην Ελλάδα, και να κατα¬ 
λάβουν κι αυτοί την τεράστια σημασί¬ 


α της Ανεξαρτησίας”. 

Είναι φανερό από τα παραπάνω ότι ο 
πρώτος ελληνικός εθνικισμός, εθνικι¬ 
σμός του ελληνικού κράτους, φανερώ¬ 
νεται και σαν αντίσταση στην ρώσικη 
ιμπεριαλιστική φεουδαρχία, ανεξάρτη¬ 
τα αν δεν έχει συνείδηση η ίδια σε ποιον 
αντιστέκεται. Βλέπουμε εδώ ότι πάλι 
η Ρωσία κοιτάει να κρυφτεί πίσω από 
κάποιον άλλον, συγκεκριμένα πίσω α¬ 
πό το Πατριαρχείο, πράγμα που σ’ ένα 
βαθμό μπερδεύει και τον διορατικό Μά- 
ουρερ. 

Σήμερα όλο το ρώσικο συνάφι καθώς 
και οι έλληνες φιλελεύθεροι που έχουν 
επίσης υιοθετήσει τη ρώσικη εικόνα 
για το ’21 και τα πρώτα χρόνια του 
νέου κράτους, βρίσκουν σαν ρίζα του 
αντιδραστικού χαρακτήρα της ελλη¬ 
νικής εκκλησίας εκείνη την ιδρυτική 
της πράξη σε συνεργασία με τη “βαυα¬ 
ροκρατία”. Όμως ο αντιδραστικός χα¬ 
ρακτήρας της εκκλησίας είναι ανά¬ 
λογος με τον αντιδραστικό χαρακτήρα 
της ηγεμονικής κάθε φορά μερίδας της 
αστικής τάξης και τον υπηρετεί. 

Όταν σφάζει η αστικοτσιφλικάδικη 
Ελλάδα την δημοκρατική επανάστα¬ 
ση σφάζει και η εκκλησία, όταν υπο¬ 
δουλώνεται στον ιμπεριαλισμό, υπο¬ 
δουλώνεται κι η εκκλησία, όταν βρά¬ 
ζει από σοβινισμό και επεκτατισμό και 
κάνει δικτατορίες, βράζει και η εκκλη¬ 
σία και ευλογεί αυτές τις δικτατορίες. 
Η εκκλησία είναι γενικά τόσο βάρβα¬ 
ρη σήμερα και παρακμασμένη, όσο εί¬ 
ναι παρακμασμένη και βάρβαρη η τά¬ 
ξη που διοικεί τη χώρα. 

Όταν όμως συγκρούεται αυτή η εκ¬ 
κλησία με την τάξη ή την αστική φρά¬ 
ξια που διοικεί δεν σημαίνει καθόλου 
αναγκαστικά ότι βρίσκεται δεξιότερα 
από αυτήν. Η εκκλησία δεν βρέθηκε δε¬ 
ξιότερα από τον Παπανδρεϊσμό και γε¬ 
νικά από το νέο ρώσικο καθεστώς, ού¬ 
τε στο Μακεδονικό, ούτε στη Βοσνία, 
ούτε στο Κόσσοβο. Βρέθηκε μαζί του 
αλλά σαν υπηρέτρια. Τώρα κοιλοπονάει 
γιατί το νέο ρώσικο καθεστώς της ζη¬ 
τάει πράγματα που παρά τη διαφθορά 
της και την δουλικότητά της δεν μπο¬ 
ρεί να κάνει. Συγκεκριμένα δεν μπορεί 
να απαλλαγεί από τα σοβινιστικά της 
ένστικτα, τα ίδια εκείνα που χρησιμο¬ 
ποίησαν οι ρωσόδουλοι Παπανδρέου - 
Σημίτης για να έρθουν στην εξουσία. 
Ούτε θέλει να χάσει τα πολιτικά και 
οικονομικά προνόμια που της έδωσε αυ¬ 
τή η 25χρονη υπηρεσία. Γι’ αυτό στην 
ουσία η εκκλησία αντιστέκεται όχι στο 
δημοκρατισμό που είναι η φασάδα της 
κυβέρνησης Σημίτη, αλλά στους νέους 
τσάρους που είναι η ουσία αυτής της 
κυβέρνησης. Η σημερινή ελληνική εκ¬ 
κλησία βρίσκεται μπροστά σε ένα νέο 
1833 όπου το αντιδυτικό τσαρικό κή¬ 
ρυγμα των Προκόπιων και των Μητρο¬ 
πολιτών Αδριανουπόλεως έχει αντικα- 
τασταθεί από το σύγχρονο δημοκρατι¬ 
κό κήρυγμα των Χρυσόστομων Ζακύν¬ 
θου και των Σταθόπουλων. 

Αλλά δεν είναι η πρώτη φορά που μια 
δημοκρατική μορφή κρύβει ένα αντι¬ 
δραστικό περιεχόμενο στις επιθέσεις 


που κάνει η τσαρική διπλωματία στην 
ελληνική εκκλησία όταν αυτή δεν υ¬ 
ποτάσσεται. 

Η τακτική αυτή δοκιμάστηκε στα 
Ευαγγελικά του 1901 όταν πια είχε αρ¬ 
χίσει να δυναμώνει και το δημοκρατι¬ 
κό αντικληρικαλιστικό κίνημα. 

Τότε, όπως και σήμερα η ελληνική α¬ 
ντιδραστική αστική τάξη και μάλιστα 
το ίδιο το παλάτι ήταν χωρισμένο ου¬ 
σιαστικά σε δύο φράξιες. Από τη μια 
ήταν η ρωσόφιλη με επικεφαλής τη βα¬ 
σίλισσα Όλγα που ήθελε το πέρασμα 
της Ελλάδας στο μέτωπο με τη Γαλ¬ 
λία (την κατοπινή Αντάντ) ενάντια στη 
Γερμανία και από την άλλη η γερμα¬ 
νόφιλη τάση με επικεφαλής τη Σοφία 
συζύγου του διαδόχου τότε Κωνσταντί¬ 
νου. 

Το ρώσικο μέτωπο που έπαιζε με τις 
κατ’ εξοχήν δυτικές δυνάμεις και το 
δημοκρατισμό ενάντια στην εκκλησια¬ 
στική καθυστέρηση και τον αρχαιό- 
πληκτο σοβινισμό της χρησιμοποίησε 
το δημοτικισμό για μια πανέξυπνη ε¬ 
πίθεση στην εκκλησία και συσπείρω¬ 
σε μαζί του τους δημοκράτες και τους 
δημοτικιστές. 

Άρχισε τότε η εφημερίδα Ακρόπολη 
να μεταφράζει τη Βίβλο στη δημοτική 
με πρωτοβουλία της βασίλισσας Όλ¬ 
γας η οποία είχε την υποστήριξη του 
Μητροπολίτη Αθηνών Προκόπιου. Οι 
παπάδες έβλεπαν πάντα στο δημοτικι¬ 
σμό την απώλεια του αρχαιοελληνικού 
τους τίτλου ευγένειας, ενώ από την άλ¬ 
λη ο δημοτικισμός εκτός από μια δη¬ 
μοκρατική απαίτηση ήταν πολλές φο¬ 
ρές και ένα ιδεολογικό εργαλείο ενός 
φιλορώσικου λαϊκισμού που αντιπαρα- 
τιθόταν στον ελληνικό εθνικισμό, το 
παλάτι και τον αρχαίο ελληνισμό από 
τα δεξιά (Επενδυτής, 25 Ιούνη). 

Η αντίδραση στη δημοσίευση ήταν 
θυελλώδης από τους πανεπιστημιακούς 
εθνικιστικούς κύκλους, από την Ιερά 
Σύνοδο και το Πατριαρχείο. Οι φοιτη¬ 
τές της Θεολογίας κατέβηκαν στους 
δρόμους από τις 5 έως τις 12 Νοέμβρη 
του 1901. Η Αθήνα έδειχνε επαναστα- 
τημένη πόλη. Ο Θεοτόκης κατέβασε το 
στρατό να αντιμετωπίσει τους διαδη¬ 
λωτές και σκότωσε έντεκα από αυτούς 
σε συγκρούσεις μεγάλης κλίμακας. Ύ¬ 
στερα από αυτά παραιτήθηκε η κυβέρ¬ 
νηση Θεοτόκη και νικήθηκε η γραμμή 
της Όλγας. 

Αυτά είναι τα “Ευαγγελικά” που ο¬ 
πωσδήποτε εμπόδισαν την κυριαρχία 
της φιλορώσικης γραμμής μέσα στην 
αστική τάξη. Αυτό έγινε σε μια εποχή 
που δεν είχε ισχυροποιηθεί η κατοπινή 
αγγλόφιλη βενιζελική μερίδα της αστι¬ 
κής τάξης η οποία έγειρε αποφασιστι¬ 
κά την πλάστιγγα υπέρ της Αντάντ 
και κατά του κεντρικού γερμανικού ά¬ 


ξονα. 

Τα “Ευαγγελικά” μετράνε ακόμα για 
τους δημοκράτες σαν αντεπανάσταση, 
όπως μετράει τώρα σαν αντιδραστικός 
πόλος ο εκκλησιαστικός. Όμως τέτοιου 
είδους αναλύσεις έχουν να κάνουν με 
το ότι το δημοκρατικό στρατόπεδο 
στην Ελλάδα, και μιλάμε εδώ πάνω α¬ 
πό όλα για την μοναδική προλεταρια¬ 
κή συνεπή πτέρυγα αυτού του στρατο¬ 
πέδου, δεν απαλλάχτηκε ποτέ από τα 
ιδεολογικά και πολιτικά δεσμά του ρώ- 
σικου ’21. Είναι στην κληρονομιά του 
’21 που χρωστάμε αυτή τη σύμπλευση 
του δημοκρατισμού με όλες τις ρώσικες 
λαϊκίστικες μεταμφιέσεις που έδωσαν 
πάντα γόητρο στους ληστές ενάντια 
στο παλάτι, στους λούμπεν ενάντια στο 
κράτος, στους φεουδάρχες και στους α¬ 
νατολικούς φασίστες ενάντια στους δυ¬ 
τικούς αστούς, στους αντιδραστικούς 
του δημοτικισμού ενάντια στους προο¬ 
δευτικούς της καθαρεύουσας, στους ρώ- 
σους τάχα υπέρμαχους του διαχωρισμού 
εκκλησίας από το κράτος ενάντια στην 
εθνική εκκλησία. 

Η σημερινή μάχη των ταυτοτήτων 
βρίσκει το προλεταριάτο, τουλάχιστον 
το πιο τολμηρό ιδεολογικά και πολιτι¬ 
κά απόσπασμά του, μπροστά στο κα¬ 
θήκον να συγκρουστεΐ με την πιο κτη¬ 
νώδη αναβίωση του τσαρισμού. Και 
αυτός μεν έχει επεξεργαστεί πια στην 
εντέλεια όλες τις μεθόδους μεταμόρ¬ 
φωσης στις οποίες είχε διαπρέψει τους 
προηγούμενους αιώνες, αλλά από την 
άλλη η επέλασή του στην Ελλάδα έχει 
γεννήσει τον πιο μεγάλο ριζοσπαστι¬ 
σμό στην μελέτη και την έρευνα του 
νεοελληνικού κράτους και έχει φέρει το 
συνειδητό προλεταριάτο σε θέση να ξε¬ 
χωρίζει τον δημοκρατισμό από την 
σοσιαλφασιστική πανώλη. Αυτός είναι 
ο ευνοϊκός παράγοντας που διαχωρίζει 
το 1833 και το 1901 από το 2000. 

Από την άλλη όμως η φιλορώσικη α¬ 
ντίδραση προηγείται σε σχέση με το 
1901 και το 1833 εξ αιτίας του ότι έχει 
εξασφαλίσει χάρη στον πολλαπλό της 
εισοδισμό όχι μόνο την κυριαρχία της 
σε όλα τα πολιτικά κόμματα, αλλά έ¬ 
χει εξασφαλίσει και έναν φιλικό της άν¬ 
θρωπο στην ηγεσία της ίδιας της εκ¬ 
κλησίας. Τώρα ένας Χριστόδουλος κα¬ 
ταφέρνει να ενώνει όλο το θρήσκο λαό 
ενάντια αποκλειστικά στη Δύση και 
στο βάθος υπέρ της Ρωσίας. 

Έτσι και στα δύο αντιπαρατιθέμενα 
στρατόπεδα, στο ιδεολογικό επίπεδο 
κυριαρχεί η αντίδραση χάρη στις ενω¬ 
μένες και συνδυασμένες προσπάθειες 
δύο προβοκατόρων, του Σημίτη και του 
Χριστόδουλου, που χρησιμοποιούν τη 
δημοκρατία ο ένας και τη συντήρηση 
ο άλλος για τον ίδιο αντιδραστικό σκο¬ 
πό. 

ΑΝΤΙΣΤΕΚΕΤΑΙ 


συνέχεια από τη σελ. 1 


ρίσει πρώτη η Ρωσία και τε¬ 
λικά για την πτώση των δυτι¬ 
κόφιλων του Γκλιγκόροφ από 
την εξουσία. Αυτούς τους στό¬ 
χους τους κατάφεραν. Η Δημ. 
της Μακεδονίας απομονώθη¬ 
κε από τα δυτικά κεφάλαια και 
τη δυτική πολιτική στήριξη 
και έπεσε στη φτώχεια που πά¬ 
νω της όπως πάντα πατάνε οι 
ρωσόδουλοι για να κάνουν τη 
λαϊκίστικη αντιδυτική δημα¬ 
γωγία τους. Ταυτόχρονα με τη 
βοήθεια των προβοκατόρων 
του Φάτος Νάνο και του Θά- 
τσι καθώς και των σοβινιστών 
τύπου Τζαφέρι αναβίωσαν τα 
παλιά σλαβόφιλα και ρωσόφι¬ 
λα αντανακλαστικά. 

Παρ’ όλους αυτούς τους ά- 
θλους όμως η συμμορία Ση¬ 
μίτη - Γ. Παπανδρέου - Γκε- 
οργκίεφσκι δεν μπορεί να αλ¬ 
λάξει το όνομα της χώρας έ¬ 
στω και λίγο. Αν δεν της αλ¬ 
λάξει το όνομα, τότε το στρα¬ 
τηγικό μέτωπο με τη Δημ. της 
Μακεδονίας, που τμήμα του εί¬ 
ναι και η επιστροφή των προ¬ 
σφύγων (την οποία ήδη ετοι¬ 
μάζει ο Γ. Παπανδρέου) θα θυ¬ 
μώσει πολύ τον ελληνικό αντι- 
μακεδονικό σοβινισμό. Ιδιαίτε¬ 
ρα τώρα που οι Σημΐτης-Γ. 
Παπανδρέου έχουν πλακωθεί 
με την εκκλησία και είναι α¬ 
νοιχτά τα ακόμα πιο πολύπλο¬ 
κα και πιο “ταμπού” μέτωπα 
με τους Τούρκους στο Αιγαίο, 
είναι αδύνατο να περάσει μια 
ανεκτή για τους Μακεδόνες 
συμβιβαστική γραμμή για το 
όνομα. Γι’ αυτό πιέζουν αστα¬ 
μάτητα και φορτικά τη μακε¬ 
δονική πλευρά. Από την άλλη 
μεριά τους κάνει έξαλλους το 
γεγονός ότι ούτε ο πιο έγκυ¬ 
ρος πολιτικός εκπρόσωπος της 
μακεδονικής μειονότητας στην 
Ελλάδα, που είναι το Ουράνιο 
Τόξο, δεν είναι διατεθειμένη να 
κάνει “δωράκια” στην κλίκα 
Παπανδρέου αλλά και στην 
ουρά των δημοκρατών και φι¬ 
λελεύθερων που την υποστή¬ 
ριξή τους αυτός ο τελευταίος 
έχει εξασφαλίσει, όπως έκανε 
πάντα κάθε καλός τσαρικός α- 
ξιωματούχος. 

Επιτέλους οι εγκληματίες 
πρέπει να πληρώσουν. 

Δεν μπορούν να στραγγαλί¬ 
ζουν έναν λαό με εμπάργκο και 
ύστερα να βγαίνουν και να κά¬ 
νουν το μεγαλύτερο φίλο και 
προστάτη του. Και τα παιδιά 
έχουν μνήμη. Και οι βαλκανι¬ 
κοί λαοί έχουν ενηλικιωθεΐ προ 
πολλού ώστε να μην μπορούν 
να τους εμπαίζουν τα τσαρικά 
κατακάθια. 


Είναι φυσικό λοιπόν που αυ¬ 
τή την κρίσιμη στιγμή έρχο¬ 
νται τέτοια πικρά ποτήρια σαν 
την συνέντευξη του Γκλιγκό- 
ροφ στην “Ουτρΐνσκι Βέτσνικ” 
που δημοσιεύτηκε στην Ελευ¬ 
θεροτυπία στις 20 Ιούνη και 
σαν το άρθρο της Νόβα Μα- 
τσεντόνια που δημοσιεύτηκε 
στην Ελευθεροτυπία στις 22 
του Ιούνη. 

Ο Γκλιγκόροφ εκφράζει την 
αντίθεσή του στην ενδιάμεση 
συμφωνία - που άνοιξε το δρό¬ 
μο στην ελληνική πολιτικοοι¬ 
κονομική διείσδυση στη Μα¬ 
κεδονία με συνέχιση του δι¬ 
πλωματικού και οικονομικού 
αποκλεισμού της από τη Δύ¬ 
ση - και αποκαλύπτει τον α- 
πατεωνίστικο τρόπο με τον ο¬ 
ποίο του την απέσπασαν Χόλ- 
μπρουκ και Παπανδρέου. Αυ¬ 
τή η τοποθέτηση του Γκλι- 
γκόροφ αποτελεί στην ουσία 
ράπισμα στην κυβέρνηση Ση¬ 
μίτη που στηρίζει την τάχα φι- 
λομακεδονική στροφή της ελ¬ 
ληνικής διπλωματίας ακριβώς 
σ’ αυτή τη Συμφωνία. Το άρ¬ 
θρο της Νόβα Ματσεντόνια 
δύο μέρες μετά ήρθε να ανα¬ 
πτύξει και να στηρίξει τις κα¬ 
τηγορίες του Γκλιγκόροφ. 

Η “Νόβα Ματσεντόνια” το¬ 
νίζει ότι: “η ελληνική πλευρά 
ασκεί έντονες πιέσεις στα Σκό¬ 
πια με σκοπό μια υποχώρησή 
τους στο θέμα του ονόματος” 
και συνεχίζει γράφοντας: “Η 
Ελλάδα έχει την υποχρέωση α¬ 
πό την ενδιάμεση συμφωνία να 
βοηθήσει τα Σκόπια στην έντα¬ 
ξή τους στους διάφορους διε¬ 
θνείς οργανισμούς. Αντί γι’ 
αυτό όμως οι Έλληνες εκπρό¬ 
σωποι κάνουν ότι μπορούν για 
να εμποδίσουν την προβολή 
της Μακεδονίας στους οργα¬ 
νισμούς αυτούς”. 

Αυτή είναι μια συντριπτική 
αποκάλυψη. Πραγματικά οι 
“Έλληνες” αυτοί έχουν στόχο 
να εμποδίσουν την συμμετοχή 
της μικρής αυτής χώρας στον 
παγκόσμιο πολιτικοοικονομι¬ 
κό χάρτη ώστε να μένει πάντα 
ανάπηρη και έτοιμη προς εκ¬ 
μετάλλευση από το “ορθόδοξο 
τόξο”. Παρ’ όλο όμως που η 
“Νόβα Μακεντόνια” φτάνει ως 
εδώ μετά χάνεται και μισοελα- 
φρύνει το Σημίτη γράφοντας ό¬ 
τι “διάφορα μέσα ενημέρωσης 
στην Ελλάδα κατηγορούν τον 
Κ. Σημίτη ότι δεν πιέζει τα 
Σκόπια να αλλάξουν όνομα”. 
Μα αυτό είναι το οξυγόνο του 
διπρόσωπου Σημίτη. Τρελαίνε¬ 
ται να εμφανίζει τον εαυτό του 
θύμα που δεν μπορεί να προ¬ 
χωρήσει στον τάχα φιλομακε- 
δονισμό του. 

Μα αν ήθελε θα έκανε θέμα 
στην ελληνική κοινή γνώμη 


για το τι σημαίνει αποκλεισμός 
σήμερα της Δημ. της Μακε¬ 
δονίας από τα διεθνή όργανα 
δηλαδή διαμελισμός και πόλε¬ 
μος και θα έβρισκε φόρμουλες 
για να τελειώσει αυτός ο δι¬ 
πλωματικός αποκλεισμός, ενώ 
θα ξανάβαζε ζήτημα ονόματος 
στη βάση της κοινωνίας. 

Τις πιέσεις εναντίον του τις 
θέτει σαν ελαφρυντικό ο ίδιος 
ο Σημίτης όσο η Δημ. της Μα¬ 
κεδονίας δεν γονατίζει στο ζή¬ 
τημα του ονόματος. Παρακά¬ 
τω η “Ν. Μ” αναλύει το ζήτη¬ 
μα του ονόματος σαν εκβιασμό 
και σαν άρνηση της ενδιάμε¬ 
σης συμφωνίας. Γράφει: 

“Οι δύο χώρες έχουν υπογρά¬ 
ψει μεν 35 συμφωνίες. Αυτές 
όμως μένουν ανενεργές επειδή 
δεν μπορούν να επικυρωθούν α¬ 
πό την ελληνική Βουλή εξ αι¬ 
τίας του ονόματος που σημαί¬ 
νει ότι το ίδιο θα γίνει σε κάθε 
συμφωνία που θα υπογράφει η 
Μακεδονία με το Σύμφωνο 
Σταθερότητας, με την Ευρω¬ 
παϊκή Ένωση ή με άλλο ορ¬ 
γανισμό, η οποία θα πρέπει να 
επικυρωθεί και από την ελλη¬ 
νική Βουλή”. 

Το χειρότερο όμως για τους 
υποκριτές ψευτοδημοκράτες 
μας βρίσκεται παρακάτω όπου 
η εφημερίδα ξεσκεπάζει τη δι¬ 
πλωματία του Γιωργάκη που 
τόσο φροντίζει στα λόγια την 
ακεραιτότητα της Δημ. της 
Μακεδονίας από τον αλβανι¬ 
κό κίνδυνο. Γράφει λοιπόν: 

“Οι Έλληνες δείχνουν εξαι¬ 
ρετικά μεγάλο ενδιαφέρον για 
την ύπαρξη της Μακεδονίας 
και για την εμπόδιση της δη¬ 
μιουργίας μιας μεγάλης Αλ¬ 
βανίας ή μιας μεγάλης Βουλ¬ 
γαρίας πράγμα που δεν είναι 
δυνατό να γίνει, ή προβλέπουν 
ομοσπονδιοποίηση της Μακε¬ 
δονίας. Αυτά όμως δεν θίγουν 
αλλά ίσως είναι προς όφελος 
του ελληνικού συμφέροντος ο¬ 
πότε η ελληνική κυβέρνηση 
δεν έχει κανένα λόγο να εμπο¬ 
δίσει κάτι τέτοιο αν και βεβαί¬ 
ως δεν είναι εκείνη που θα βο¬ 
ηθήσει τέτοιες εξελίξεις”. 

Αυτό το τελευταίο “δεν εί¬ 
ναι εκείνη που θα βοηθήσει” 
μπορεί να στέκει μόνο σαν δι¬ 
πλωματική αβρότητα γιατί αν 
το ρωσόδουλο πολιτικό συ¬ 
γκρότημα στην Ελλάδα κινδυ¬ 
νέψει να χάσει τον μακεδονι¬ 
κό κρίκο του ορθόδοξου τόξου 
π.χ κινδυνέψει να πέσει η κυ¬ 
βέρνηση Γκεοργκίεφσκι, τότε 
θα βαλθεΐ σε δύο ώρες να ξε¬ 
σηκώσει όλο το Τέτοβο. Αυτό 
είναι το νόημα του μετώπου 
Γκεοργκίεφσκι - Τζαφέρι. Ο 
Τζαφέρι είναι πια σε μέτωπο 
με τον Νάνο και λειτουργεί 
σαν διακόπτης εκρηκτικού μη¬ 


χανισμού. Ο Γκεοργκίεφσκι 
λέει στη Δύση: αν πέσω θα φύ¬ 
γει το χέρι μου από τον διακό¬ 
πτη Τζαφέρι, κι αν αυτός πέσει 
τότε θα κλείσει το κύκλωμα με 
τους Νάνο και Θάτσι και θα 
ανατιναχτεί το Τέτοβο και τα 
Βαλκάνια. Αυτό είναι το νόη¬ 
μα του διακόπτη Τζαφέρι. Αν το 
ελληνικό πολιτικό ηγεμονικό 
συγκρότημα είναι ξένο σ’ αυτό 
το κύκλωμα γιατί τόσο δαιμο¬ 
νισμένα βοήθησε και βοηθάει 
την άνοδο και σταθεροποίηση 
στην εξουσία του προβοκάτορα 
Νάνο; Γιατί χτύπησε θανάσιμα 
και χτυπάει τη δυτική γραμμή 
Μπερΐσα και την ενότητά του 
με το Ρουγκόβα, όπως ακριβώς 
κάνει και ο Θάτσι; 

Αυτές είναι απλές ερωτήσεις 
απέναντι σε μια σύνθετη δι¬ 


πλωματία, αλλά είναι ερωτή¬ 
σεις κλειδιά. 

Όπως πάντως και να απα¬ 
ντάνε οι Μακεδόνες μελλοντι¬ 
κοί καταραμένοι των Βαλκα¬ 
νίων σ’ αυτές ένα είναι σίγου¬ 
ρο. Οι αυτοκράτορες της ί¬ 
ντριγκας και τα τσιράκια τους 
στην Ελλάδα δεν θα έχουν κα¬ 
λό τέλος. Είναι πολύ ωραία η 
κατάληξη του άρθρου της “Ν. 
Μ”.: “ενώ κανείς δεν παίρνει 
σοβαρά υπόψη του τις παρα¬ 
τηρήσεις που γίνονται εδώ για 
το αντίτιμο με το οποίο η Ελ¬ 
λάδα έγινε ένας από τους κύ¬ 
ριους αγοραστές των μεγάλων 
“μακεδονικών” επιχειρήσεων, 
μας ζητούν επιπλέον να πλη¬ 
ρώσουμε για τις καλές σχέσεις 
φιλίας”. 

Έξοχο! Μας πήραν είδηση. 


Το φαιοκόκκινο στη 
"λαοσύναξη"της Αθήνας 

Στη “λαοσύναξη” της Αθήνας με αδιαμφισβήτητο ηγέτη τον 
Χριστόδουλο, ήταν κυρίαρχο παντού το φαιοκόκκινο στοιχείο. 

Από τα μεγάφωνα δεν ακούγονταν εκκλησιαστικοί ύμνοι 
αλλά η μουσική του Θεοδωράκη, του Σπανουδάκη και του 
Παπαθανασίου. Αν κάποιος άκουγε από μακριά τους ήχους 
αυτής της συγκέντρωσης, θα βεβαίωνε ότι κάποια “ομάδα 
αριστερών” διαδήλωνε στο Σύνταγμα. Αλλά ήταν η εκκλη¬ 
σιαστική ιεραρχία που επέλεξε στην πιο μαχητική της παρουσία 
να ακούγονται τραγούδια όπως “Ήταν πρωί τ’ Αυγούστου 
κοντά στη Ροδαυγή”. Ήταν επίσης οι ντουντούκες των οργα¬ 
νωτών παπάδων που φώναζαν συνθήματα όπως “Λαός ενωμέ¬ 
νος ποτέ νικημένος”. 

Το ότι η ηγετική κλίκα Χριστόδουλου έδωσε αυτό το χαρα¬ 
κτήρα στη “λαοσύναξη”, σημαίνει ότι η πιο αντιδραστική 
φράξια της Εκκλησίας έχει επιλέξει τους συμμάχους της, και 
αυτοί δεν είναι άλλοι από την σοσιαλφασιστική “αριστερά”. 
Άλλωστε και αυτή η τελευταία φαίνεται ότι έχει επιλέξει τη 
θρησκεία της ακολουθώντας τον αρχηγό Ζιουγκάνοφ. Έτσι 
πέρα από την εμφάνιση των “αριστερών ορθοδόξων” (με άρθρα 
στον ημερήσιο και περιοδικό Τύπο, και πρόδρομους τους 
Κανέλλη, Ζουράρι), είδαμε και αυτό, κάτω από το φως της 
μέρας στην Αθήνα, μία αφΐσα με υπογραφή Κομμουνιστική 
Διεθνιστική Ένωση (χωρίς σφυροδρέπανο), να καλεί όλους 
στη λαοσύναξη γιατί όπως έγραφε “το ζήτημα των ταυτοτήτων 
είναι πάνω απ’ όλα ζήτημα του ελληνικού λαού ”, και γι’ αυτό 
δεν πρέπει να δεχθεί κανείς αποφάσεις “από ξένα κέντρα”, και 
πρέπει να αντισταθούμε όλοι στο “ηλεκτρονικό φακέλω- 
μα’ΊΜετά διαβάσαμε και αυτό στην Ελευθεροτυπία, 21/6/2000: 
“Ο Όμιλος Προβληματισμού για τον Εκσυγχρονισμό της 
Κοινωνίας μας Ηρακλείου, γνωστός και ως ΟΠΕΚ, δείχνει 
ένα νέο τρόπο για να αντιμετωπίσουμε το ζήτημα με τις 
ταυτότητες. Στην καλαίσθητη αφίσα που τύπωσε και διένειμε 
χθες στην πόλη, προτείνει να πιστοποιούμε την πίστη μας 
φορώντας ένα σταυρό στο λαιμό αγνοώντας ταυτότητες και 
χαρτιά... Επικεφαλής του Ομίλου είναι ο Αλέξης Καλοκαιρι¬ 
νός, επίκουρος καθηγητής Γλωσσολογίας του Πανεπιστημίου 
Κρήτης, διευθυντής του Ιστορικού Μουσείου Ηρακλείου. Ο 
Όμιλος έχει κάνει πολλές και ενδιαφέρουσες εκδηλώσεις. 
Τώρα κάνει παρέμβαση με πανελλήνια σημασία”. Μπήκε στο 
παιχνίδι και ο “κεντροαριστερός” ΟΠΕΚ με επικεφαλής το 
τάχα αριστερό κρατικοδίαιτο στέλεχος, για να διευκολύνει σε 
μία “επαναστατική” μετάβαση: να απελευθερώσει την Ορθοδο¬ 
ξία από τα γραφειοκρατικά γρανάζια και να την κάνει σημαία, 
μόδα, πίστη, διακριτικό γνώρισμα, επιλογή, δηλαδή να την 
περάσει από τα χαρτιά στο λαιμό. Να φοράμε όλοι το σταυρου¬ 
δάκι μας, λοιπόν. Άλλωστε κάθε μορφής αντιδραστικός στρα¬ 
τός είχε το σύμβολο της εξουσίας πάνω στα σώματα των 
στρατιωτών του (όπως οι ναζιστές τη σβάστικα, όπως σήμερα 
οι κομμουνιστές του Ζιουγκάνοφ τη ναζιστική σημαία με τη 
διαφορά ότι στο κέντρο βρίσκεται το σφυροδρέπανο και όχι ο 
αγκυλωτός...) 

Ο Ευθυμίου παραδίνει την παιδεία 

στα χέρια της ΟΛΜΕ 


Για πολλούς η εκλογή του Π. Ευθυ¬ 
μίου ως υπουργού Παιδείας προκάλε- 
σε έκπληξη. 

Όχι φυσικά και στην ΟΑΚΚΕ. Κατ’ 
αρχήν η Ν.Α. σε πολλά άρθρα της είχε 
επισημάνει την επερχόμενη καθαί¬ 
ρεση του Αρσένη από τη θέση του 
υπουργού παιδείας για ένα βασικό λό¬ 
γο: τη μετωπική του σύγκρουση με 
την ΟΛΜΕ και όλο το βρωμερό συ- 
νάφι της που κινείται ως ουρά των 
σοσιαλφασιστικών επιτελείων. 

Έτσι ήταν αναμενόμενη για μας η 
καθαίρεση Αρσένη και αναμενόμενη η 
προώθηση στη θέση του καυτού αυτού 
υπουργείου ενός φιλοσημιτικού στελέ¬ 
χους του ΠΑΣΟΚ. 

Φυσικά έτσι εξηγείται και η άρνηση 
του Σημίτη να δόσει στο Βενιζέλο το 
υπουργείο Παιδείας. Ο Βενιζέλος κα¬ 
θώς έχει συγκρουστεί κατ’ επανάλη¬ 
ψη με τα σοσιαλφασιστικά επιτελεία 
μέσα και έξω από το ΠΑΣΟΚ δεν εκ- 
πληρούσε την πολιτική Σημίτη τουλά¬ 
χιστον σ’ αυτό το συγκεκριμένο υπουρ¬ 
γείο. 

Δεν μας προκάλεσε έκπληξη λοιπόν, 
η εκλογή του Π. Ευθυμίου ο οποίος, ό¬ 
πως φαίνεται από πολλά δημοσιεύμα¬ 
τα στον τύπο ήταν μέλος της λεγάμε¬ 
νης “ομάδας επικοινωνίας” κατά την 
προεκλογική περίοδο που έστεψε με τη 
νίκη το σημιτικό ΠΑΣΟΚ. 

Και ο Θεόδωρος Λουκάκης, 
καθηγητής του Εθνικού Μετσοβίου 
Πολυτεχνείου, είχε δώσει από την πρώ¬ 
τη στιγμή της τοποθέτησής του κάποια 
εικόνα για το παρελθόν του Π. Ευθυ¬ 
μίου αρκετά χαρακτηριστική για το τι 
στάση θα κρατήσει σαν υπουργός σε 
ζητήματα που ταλανίζουν εδώ και χρό¬ 
νια την ταλαίπωρη παιδεία μας, όπως 
το καθεστώς τρομοκρατίας που έχουν 
καθιερώσει μέσα στα πανεπιστήμια οι 
σοσιαλφασιστικές ορδές. Παραθέτουμε 
το σχετικό απόσπασμα από το “ Βήμα 
της Κυριακής” (16/4/2000): 

“Και από Αιός άρξασθε, θ’ αρχίσω 
από το καυτό θέμα της (αριστερής) βί¬ 
ας και τρομοκρατίας, που έχει εξαπλω¬ 
θεί ως κακοήθες νεόπλασμα σε όλες τις 
βαθμίδες της εκπαίδευσης και με το ο¬ 
ποίο ασχολείται συστηματικά η στή¬ 
λη και κανείς άλλος σε ολόκληρη τη 
χώρα (τουλάχιστον δημόσια)!!! Τηλε¬ 
φώνησα λοιπόν προ μηνάς στον φί¬ 
λο μου τον ευρωβουλευτή και πρώ¬ 
ην δημοσιογράφο Πέτρο Ευθυμίου 
και τον έψεξα (τον απείλησα δη¬ 
λαδή ότι θα τον ξεφωνίσω) γιατί, 
ενώ είχε όλο το υλικό για ένα φά¬ 
κελο για τη βία στα πανεπιστήμια 
(και τη σύμφωνη γνώμη της εφη¬ 
μερίδας), μετά που εκλέχτηκε στην 
Ευρωβουλή λησμόνησε το θέμα. 
Αυτός μου ανταπάντησε ότι δεν το έ¬ 
χει ξεχάσει και (για να ξεφύγει) ότι α¬ 
κόμη είναι συγκινημένος από την πρω¬ 
τοφανή (γι ’ αυτόν) ειδυλλιακή πανεπι¬ 
στημιακή ατμόσφαιρα του Εργαστηρί¬ 
ου μου και το πως την περιέγραψε στον 
Πρωθυπουργό και το πως και αυτός θα 
’θελε να’ ρθει να δει τα σπάνια (έτσι 


νομίζει) και καλά αυτά πράγματα ” 

Οι συναντήσεις του Π. Ευθυμίου με 
την ΟΛΜΕ, η υπόσχεσή του να κρα¬ 
τήσει ανοιχτό διάλογο μαζί τους, να ει¬ 
σακούσει τα αιτήματά τους, (σχέση που 
είχε διακοπεί επί Αρσένη) η αναβολή 
του ΑΣΕΠ και τέλος η σύγκρουση με 
τον Γ. Αρσένη στη συζήτηση του νο¬ 
μοσχεδίου για την Παιδεία στο θερινό 
τμήμα της βουλής δείχνουν ξεκάθαρα 
ότι ο Π. Ευθυμίου ρίχνει την Παιδεία 
στην αγκαλιά του σοσιαλφασισμού. 

Είναι χαρακτηριστικά τα δημοσι 
εύματα του Τύπου στις 23 Ιούνη (Ελευ¬ 
θεροτυπία) : 

“Απών-παρών ο πρώην υπουργός 
Παιδείας Γερ. Αρσένης, ήταν το κεντρι¬ 
κό πρόσωπο της χθεσινής συζήτησης 
στο πρώτο θερινό τμήμα της Βουλής 
του νομοσχεδίου του υπουργείου Παι- 
δείας.Μετά την προχθεσινή καταγρα¬ 
φή της διαφωνίας του επί του μονα¬ 
δικού άρθρου του νομοσχεδίου, η Ν.Α. 
επέλεξε την οδό της ονομαστικής ψη¬ 
φοφορίας για να καταγραφεί και τυπι¬ 
κά. Ωστόσο ο πρώην υπουργός προτί¬ 
μησε την απουσία, σε αντίθεση με τον 
πρώην υφυπουργό Παιδείας Γ. Ανθό- 
πουλο, ο οποίος ήταν παρών και ψήφι¬ 
σε θετικά, ενώ ανασκεύασε ενμέρει και 
τις προχθεσινές του διαφωνίες. 

Οι κ. Αρσένης και Ανθόπουλος είχαν 
διαφωνήσει με τις τροποποιήσεις που 
επιφέρει στο διαγωνισμό του ΑΣΕΠ για 
τους εκπαιδευτικούς η σημερινή πολι¬ 
τική ηγεσία του υπουργείου Παιδείας”. 

Είναι αξιοσημείωτο επίσης ότι ο Αν¬ 
θόπουλος χαμερπώς υποχώρησε ,ενώ ο 
Γ. Αρσένης έμεινε σταθερός στις θέσεις 
του μη θέλοντας να γελοιοποιηθεί με¬ 
τά τη φοβερή κόντρα που είχε με το σο- 
σιαλφαστιστικό μπλοκ τη προηγούμενη 
σχολική χρονιά για να περάσει τη με¬ 
ταρρύθμισή του. 

Η εφημερίδα “Καθημερινή” της 23ης 
Ιούνη γράφει: “Ο Γ. Αρσένης “θεσμο¬ 
θέτησε” τη διαφωνία με τον Π. Ευθυ- 
μίου.Ο τέως υπουργός εκτιμά ότι η ση- 
μερι νή ηγεσία μεταβάλλει απολύτως τη 
φιλοσοφία της “εκπαιδευτικής μεταρ¬ 
ρύθμισης”, για την οποία δόθηκε σκλη¬ 
ρή μάχη, ενώ ο νυν υπουργός θεωρεί 
πως απλώς εισακούει όλες τις ει¬ 
σηγήσεις των αρμόδιων φορέων (σσ 
η υπογράμμιση δική μας) και βελτιώ¬ 
νει τα τρωτά σημεία του συστήματος. 

Πάντως, φαίνεται πως ο Γ. Αρσένης 
“έμεινεμόνος του”, καθώς ο μέχρι πρό¬ 
τινος υφιστάμενος και συνεργάτης του 
I. Ανθόπουλος, χθες, ανασκεύασε ενμέ- 
ρει τις προχθεσινές δηλώσεις του και 
υπερψήφισε τη διάταξη. 

Στον κ. Αρσένη επιτέθηκε η αξιωμα¬ 
τική αντιπολίτευση, η οποία τον χα¬ 
ρακτήρισε “εκτός τόπου και χρόνου”. 

Ο Αρσένης ούτε λίγο ούτε πολύ κα¬ 
τηγορεί τον Ευθυμίου ότι πετάει την 
εκπαιδευτική μεταρρύθμιση στα σκου¬ 
πίδια. Έτσι για πρώτη φορά παίρνει 
σάρκα και οστά το χτύπημα του Αρ¬ 
σένη μέσα από το ίδιο το ΠΑΣΟΚ και 
συγκεκριμένα πάνω στα μέτρα της εκ¬ 
παιδευτικής μεταρρύθμισης. 


Ο Ευθυμίου από την άλλη υποχωρώ¬ 
ντας απέναντι στους “φορείς” παίρνει 
το μέρος της ΟΛΜΕ, του φοβερού πο¬ 
λέμιου της μεταρρύθμισης Αρσένη. 

Η ΝΑ τηρεί υποκριτική στάση: απ’ 
τη μια καταψηφίζει το νομοσχέδιο, αλ¬ 
λά τη βασική της επίθεση δεν την κά¬ 
νει στο νυν υπουργό, όπως λογικά θα 
έπρεπε, αλλά στον τέως δηλαδή στο Γ. 
Αρσένη. Αυτό έκανε ο Α. Σπηλιωτό- 


πουλος στη Βουλή. 

Έτσι πραγματικά ο Αρσένης έμεινε 
μόνος του να δίνει την κόντρα στη Βου¬ 
λή για την εκπαιδευτικά μεταρρύθμι¬ 
ση άλλη μια φορά, αλλά τώρα ενάντια 
στο ίδιο του το κόμμα, και τον διάδοχό 
του στη θέση του υπουργείου Παιδεί¬ 
ας, Π. Ευθυμίου, το εκκολαπτόμενο αυ¬ 
τό σοσιαλφασιστικά τσιράκι. 


Η επίθεση Κόκκαλη 
στον Τεγόπουλο 

Ήρθε ξανά στο προσκήνιο η σύγκρουση Κόκκαλη-Τεγόπουλου μετά τη συζήτηση 
στο δικαστήριο της αγοιγής που έκανε ο Κόκκαλης το καλοκαίρι του 1998 εναντίον 
του Τεγόπουλου, 5 δις για ηθική βλάβη που, όπως ισχυρίζεται, προκλήθηκε από 
δημοσιεύματα της Ελευθεροτυπίας εναντίον του. 

Προκαλεί βέβαια έκπληξη το γεγονός ότι σε αντίθεση με την πρόσφατη δίκη του 
Γιαννόπουλου εναντίον του Ριζοσπάστη, όπου συγκροτήθηκε ένα πελώριο ρεύμα 
υποστήριξης στη βάση της διαφύλαξης της ελευθερίας του Τύπου, στην περίπτωση 
Τεγόπουλου μόνο ο ίδιος κάνει φασαρία. Παρά το γεγονός επίσης ότι δικηγόρος 
του Τεγόπουλου στην υπόθεση είναι ο πρόεδρος του ΣΥΝ, Κωνσταντόπουλος, ο 
ΣΥΝ δεν έχει κάνει καμία εκστρατεία για τη συγκρότηση μετώπου για την 
υπεράσπιση της ελευθεροτυπίας, όποις έγινε με την περίπτωση του Ριζοσπάστη. 

Σε γενικές γραμμές έχουμε να παρατηρήσουμε ότι η σύγκρουση Τεγόπουλου- 
Κόκκαλη στο οικονομικό πεδίο έχει σχέση με τη σύγκρουσή τους στην υπόθεση 
της ψηφιακής τηλεόρασης. Είχαμε γράψει σε άρθρο της Νέας Ανατολής για τον 
Κόκκαλη τον Σεπτέμβρη του 1999 ότι η κυβέρνηση Σημίτη ακολούθησε μία πολιτική 
καθυστέρησης στην παροχή άδειας στη ΜαΜοΙιοίοβ, μία κοινοπραξία ολλανδικών 
συμφερόντων και της εταιρείας ΤΗΛΕΤΥΠΟΣ, ιδιοκτήτριας του ΜΕΟΑ, όπου 
συμμετέχουν οι Τεγόπουλος, Βαρδινογιάννης, Λαμπράκης, Μπόμπολας. Εκτός από 
την καθυστέρηση στην επεξεργασία του νομικού πλαισίου, υπήρξε εμπλοκή σε 
ατέρμονες διαπραγματεύσεις με τον ΟΤΕ για τη συμμετοχή του στην ψηφιακή 
πλατφόρμα της ΜαΜοΙιοίοβ, οι οποίες είχαν σαν αποτέλεσμα, στα πρόθυρα της 
τελικής συμφωνίας, να υπαναχωρήσει ο ΟΤΕ, χωρίς καμία δικαιολογία, αλλά 
δηλώνοντας ότι η συγκεκριμένη ψηφιακή πλατφόρμα δεν είναι της αρεσκείας του. 
Είχαμε γράψει τότε ότι όλος αυτός ο χρόνος χρειαζόταν να αναλωθεί για να 
προετοιμαστεί ο Κόκκαλης να μπει στην υπόθεση της ψηφιακής σε συνεργασία με 
τον ΟΤΕ. Σε άρθρο του Ελεύθερου Τύπου, στις 3/12/1998 για την αποπομπή του 
Χρυσολούρη από τη διοίκηση του ΟΤΕ, ο οποίος ήταν φανατικός υπέρμαχος του 
Κόκκαλη, αναφέρεται: “Ως διοικητής του ΟΤΕ ο Χρυσολούρης βρέθηκε στο μάτι 
του κυκλώνα για το θέμα της ψηφιακής τηλεόρασης. Προωθούσε κοινοπραξία του 
ΟΤΕ με τους επιχειρηματίες κ.κ. Μ. Κυριάκού και Σ. Κόκκαλη απέναντι στην 
κοινοπραξία Νείΐιοΐά (δηλ. τη ΜαΜοΙιοίοβ), όπου συσπειρώνονται τα συμφέροντα 
των εκδοτών του φιλοκυβερνητικού Τύπου και του τηλεοπτικού σταθμού ΜΕΟΑ. 
Η διάλυση της κοινοπραξίας που προωθούσε ο κ. Χρυσολούρης έφερε στην επιφάνεια 
ότι επρόκειτο για κίνηση σκοπιμότητας καθυστέρησης της “Νβώοΐά”, προκειμένου 
να εξυπηρετηθεί η τεχνολογική προετοιμασία της Ιντρακόμ στην ψηφιακή 
τηλεόραση”. 

Το σημαντικό στην ψηφιακή τηλεόραση είναι ποιος θα βγει προιτος και θα 
επικρατήσει στην αγορά. Όταν ήταν έτοιμη η πλατφόρμα ΜαΜοΙιοίοβ δεν ήταν 
έτοιμος ούτε ο Κόκκαλης, ούτε κανένας άλλος. Από τότε έως τα τέλη του 1999 
που βγήκε το ψηφιακό πακέτο της ΜαΜοΙιοίοβ στον αέρα είχε σχεδόν ετοιμαστεί 
και ο τηλεοπτικός σταθμός ΛΙρΙαι απ’ όπου έφυγε ο Αλαφούζος, και ο Μπατατούδης 
του ΠΑΟΚ, με αποτέλεσμα να εμφανίζονται τώρα σαν ισοδύναμοι ανταγωνιστές. 
Εν τω μεταξύ οι αντιθέσεις μεταξύ των εκδοτών της ΤΗΛΕΤΥΠΟΣ οξύνθηκαν, 
και πρέπει να έπαιξε σημαντικό ρόλο σ’ αυτό ο Μπόμπολας, με το βεβαρημένο 
παρελθόν των σχέσεων με τις μυστικές υπηρεσίες ανατολικών χωρών. Σ’ αυτό το 
σημείο έπαιξε καίριο ρόλο η αγωγή του Κόκκαλη που έγινε ακριβώς τη στιγμή που 
κυρώθηκε στη Βουλή το νομοθετικό πλαίσιο για την ψηφιακή. Από εκεί και πέρα 
είναι εύκολο ο Κόκκαλης να συνεργαστεί με έναν από τους άλλους δύο που βγήκαν 
στον ανταγωνισμό, και αναλογίας θα κινηθεί και ο ΟΤΕ. 

Όλο αυτό το παιχνίδι φαίνεται ότι έχει στηθεί με την ψηφιακή για τη διάλυση 
του μετώπου των εκδοτών του ΜΕΟΑ και την άλωση του από τον Κόκκαλη. Σε 
αυτή την υπόθεση η παρέμαβαση του Κωνσταντόπουλου έχει να κάνει απλά μ’ 
έναν εισοδισμό στο αντι-Κόκκαλη μέτωπο, με σκοπό να το χειραγωγήσει στην 
κατεύθυνση της γενικής σούπας των διαπλεκόμενων συμφερόντων, και της 
πλατφόρμας που έριξε η 17Ν ότι ο Κόκκαλης είναι “αμερικάνος”. Ο 
Κωνσταντόπουλος θα λειτουργήσει επίσης σαν ανάχωμα σε οποιαδήποτε συμμαχία 
του Τεγόπουλου με τμήματα του ευρωπαιόφιλου κεφαλαίου που έχουν πραγματική 
σύγκρουση με τον Κόκκαλη. 

Η σύλληψη του Γκουσίνσκι ή η αρχή του τέλους 
των δυτικόφιλων της ολιγαρχίας στη Ρωσία 


Η σύλληψη του ρώσου με 
γαλοεπιχειρηματία 
Γκουζίνσκι και η φυλάκιση του 
για τρεις μέρες στη διαβόητη 
φυλακή Μπιρούτκα δεν ήταν 
κεραυνός σε ουρανό χωρίς σύν¬ 
νεφα. Είχαν προηγηθεί οι δη¬ 
λώσεις του Πούτιν για την ε¬ 
φαρμογή της “δικτατορίας του 
νόμου” και την ανασυγκρότη¬ 
ση “ενός ισχυρού κράτους” μό¬ 
λις κέρδισε τις προεδρικές ε¬ 
κλογές το Μάρτη. Πολύ πιο 
πριν όταν χρίστηκε πρωθυ¬ 
πουργός απ' το Γέλτσιν μια 
σειρά μέτρων λογοκρισίας επι¬ 
βλήθηκαν στη Ρωσία εξαιτίας 
της εισβολής στην Τσετσενία. 

Το πρώτο περιστατικό ήρθε το 
Γενάρη με την αιχμαλωσία και τη 
φυλάκιση του δημοσιογράφου του 
Ράδιο Λίμπερτι Αντρέι Μπαμπί- 
τσκι από το ρο'ισικο στρατό επει¬ 
δή έλεγε την αλήθεια για τα ε¬ 
γκλήματα πολέμου στην Τσετσε¬ 
νία και στην πρώτη αλλά και στην 
τωρινή ρώσικη εισβολή. Οι Ρώσοι 
έστησαν μια προβοκάτσια που έ¬ 
λεγε ότι ο Μπαμπίτσκι παραδό¬ 
θηκε στους Τσετσένους και α¬ 
νταλλάχθηκε με ρώσους στρατιώ¬ 
τες. Ο σάλος που ξέσπασε όμως 
διεθνώς ανάγκασε τον Πούτιν να 
διατάξει την αποφυλάκιση του 


Μπαμπίτσκι αλλά τον κράτησε σε 
περιορισμό στη Μόσχα και μέχρι 
σήμερα με εισαγγελική δίωξη ου¬ 
σιαστικά τον φίμωσε. Το Μάη ο 
υφυπουργός τύπου Ροματσένκο κα¬ 
θόρισε τη θέση του Ράδιο Λίμπερτι 
σαν αντιρώσικη. Πρότεινε να α- 
φαιρεθούν οι άδειες για τους δί¬ 
αυλους των ξένων ΜΜΕ αν έπαιρ¬ 
ναν στάση εχθρική απέναντι στη 
ρώσικη κυβέρνηση. Οι δηλώσεις 
του Ροματσένκο έγιναν λίγες μό¬ 
νο μέρες μετά την επιδρομή μα- 
σκοφορεμένων κομμάντος της 
Αστυνομίας στη Μόσχα στα γρα¬ 
φεία του δημοσιογραφικού ομίλου 
ΜΕϋΙΑ ΜΟδΤ που ανήκει στο 
Βλαντιμίρ Γκουζίνσκι. 

Ακολούθησε η σύλληψη του με 
την κατηγορία της υπεξαίρεσης 10 
εκατομμυρίων δολλαρίων. Ο Γκου- 
ζίνσκι ανήκει στη νέα ολιγαρχία. 
Είναι από εκείνους που αναρριχή- 
θηκαν γρήγορα με βρώμικα μέσα 
και έγιναν η βιτρίνα της δήθεν ρώ- 
σικης “οικονομίας της αγοράς”. 
Με κάλυψη αυτούς όλοι οι καγκε- 
μπίτες έγιναν ιδιοκτήτες όλου του 
πλούτου της πρώην Σοβιετικής Έ¬ 
νωσης που φρόντισε να συγκε¬ 
ντρώσει η Ρωσία, ενώ στο παιχνί¬ 
δι μπήκαν και μερικοί δυτικόφι¬ 
λοι αστοί σαν τον Γκουζίνσκι για 
μόστρα στη Δύση. Ωστόσο ο Γκου- 


ζΐνσκι ελέγχει την ναυαρχίδα του 
ομίλου του, το τηλεοπτικό κανάλι 
ΝΤν, που μέσα στο σκοτάδι των 
ρώσικων ΜΜΕ ασκεί κάποια κρι¬ 
τική για τον πόλεμο στην Τσετσε¬ 
νία. Ο Πούτιν μετά τη νίκη στις 
εκλογές έκανε δηλώσεις ενάντια 
στον αντισημιτισμό που είναι ισχυ¬ 
ρός στο ρώσικο λαό προφανώς για 
να απομονώσει τους Τσετσένους 
και να εξασφαλίσει την υποστή¬ 
ριξη του Γκουζίνσκι και των ρώ- 
σων εβραίων. Ελέγχει επίσης τον 
ραδιοφωνικό σταθμό “Ηχώ της 
Μόσχας”, την έγκυρη εφημερίδα 
“Σιγκότνια, το περιοδικό “Ιτόγκι” 
και τη δεκαπενθήμερη “Νόβαγια 
Γκαζέτα”. Αυτά τα μέσα έχουν την 
κακιά συνήθεια να ασκούν κριτι¬ 
κή στον Πούτιν και να αποκαλύ¬ 
πτουν τη διαφθορά στο Κρεμλίνο. 
Οι καγκεμπίτες φρόντισαν να 
συλλάβουν τον Γκουζίνσκι, ενω ο 
Πούτιν βρισκόταν σε ταξίδι στη 
Γερμανία και την Ισπανία ώστε να 
μπορεί να κάνει τον ανήξερο. Ο διε¬ 
θνής θόρυβος που ξέσπασε από τη 
σύλληψη ανάγκασε τον Πούτιν να 
ελευθερώσει τον Γκουζίνσκι μια 
που ο τελευταίος είναι και πρόε¬ 
δρος του Εβραϊκού Συνεδρίου της 
Ρωσίας και αντιπρόεδρος του Πα¬ 
γκόσμιου Εβραϊκού Συμβουλίου. 
Για να καλυφτούν οι Ρώσοι έβα¬ 


λαν τον Ζιουγκάνοφ, τον Πριμα- 
κόφ, τον Λουζκόφ να καταγγεί¬ 
λουν τον “κοινό αντίπαλο” για τη 
σύλληψη του Γκουζίνσκι. Είναι για 
γέλια όταν ο αρχηγός των φαιο- 
κόκκινων Ζιουγκάνοφ, που καταγ- 
γέλουν την τηλεόραση σαν όργα¬ 
νο των Εβραίων (την αποκαλούν 
“Τελ-Αβιβόραση) και προπαγαν¬ 
δίζουν διαρκώς τον αντισημιτισμό 
να υποστηρίζει τον εβραίο Γκου- 
ζΐνσκι. Δεκαεφτά μεγαλοεπιχει- 
ρηματίες, ανάμεσα τους ο Τσου- 
μπάις πρόεδρος του μονοπώλιου 
της ηλεκτρικής ενέργειας και αυ¬ 
τός που έκοψε το ρεύμα στην Τσε¬ 
τσενία και ο Ρεμ Βιαχίρεφ, πρόε¬ 
δρος της μεγαλύτερης εταιρίας φυ¬ 
σικού αερίου στον κόσμο, της 
Γκάζπρομ. Αυτοί έστειλαν μια ε¬ 
πιστολή στον Πούτιν και τη Δύση 
που διαμαρτύρονταν για τη σύλ¬ 
ληψη και δηλώνουν πως έχουν αμ¬ 
φιβολίες για το ότι η Ρωσία είναι 
δημοκρατική χώρα και πως είναι 
δυνατόν να έρθει και η δική τους 
η σειρά. 

Το κόλπο πέτυχε και ενω στην 
αρχή ο αντιπρόεδρος του Γκουζίν- 
σκι, Μαλασένκο που φώναζε ενά¬ 
ντια στον Πούτιν τώρα δηλώνει 
ότι για τη σύλληψη του αφεντι¬ 
κού του φταίει “το Κρεμλίνο”, δηλ. 
ο Μπερεζόφσκι. Ο Μπερεζόφσκι, 


εβραίος κι αυτός θα χρησιμοποιη¬ 
θεί ίσως κάποτε για να φαγωθεί ο 
Γκουζίνσκι και το ανάποδο. Έτσι 
ο Πούτιν θα εμφανίσει την εκκα¬ 
θάριση τους σαν πάλη μέσα στα 
πλαίσια της διεφθαρμένης ολιγαρ¬ 
χίας. Ωστόσο εκείνο που αποκα¬ 
λύπτει τους σκοπούς του είναι η 
εισαγγελική δίωξη ενάντια στην 
Νόρισκ Νίκελ (μια από τις μεγα¬ 
λύτερες εταιρείες μετάλλων στον 
κόσμο) και στον Βλαντιμίρ Ποτά- 
νιν που απέκτησε ένα μερίδιο 620 
εκατομ. δολαρίων σ' αυτήν τον 
Αύγουστο του 1998 με την οικονο¬ 
μική κρίση. Η δίωξη αυτή είναι 
προοίμιο της εκστρατείας ενάντια 
στους τάχα δυτικόφιλους “ολιγάρ- 
χες” και στα “σκάνδαλα της ι¬ 
διωτικοποίησης” στη Ρωσία. Αν 
και η δίωξη μπορεί να αποτελέ- 
σει απειλή για τις επενδύσεις 
δυτικών στη Ρωσία αυτά τα ζώα 
λίγα θα μπορέσουν να καταλά¬ 
βουν. Όπως δηλώνει η Γιούλια Λα- 
τίνινα, οικονομική συντάκτης της 
εφημερίδας Σεγκότνια, ήταν κα¬ 
τανοητή η οργή για τη σύλληψη 
του Ποτάνιν και του Γκουζίνσκι 
αλλά βρίσκει “ παράξενο το γεγο¬ 
νός ότι κανείς δεν είπε ούτε λέξη 
για την επανεθνικοποίηση των ε¬ 
μπορικών σημάτων τηςρώσικης 
βότκας” (Κα^ία ,ΙουπίίΐΙ. 24-30/6). 


Με τη βοήθεια Σημίτη-Παπανδρέου 
ΟΙ ΡΩΣΟΙ ΚΟΝΤΑ ΣΤΗΝ ΕΞΟΥΣΙΑ ΣΤΗ ΣΕΡΒΙΑ 


Οι μέρες του Σλόμπονταν Μιλό- 
σεβιτς στην εξουσία είναι πλέον 
μετρημένες. Οι τελευταίες πληρο¬ 
φορίες λένε πως ο τριτοκοσμικός 
φασίστας προσπαθεί να σώσει το 
τομάρι του κι έχει βγάλει απ’το 
μυαλό του τη για μεγάλο διάστη¬ 
μα διατήρησή του στην προεδρική 
καρέκλα. Ακόμα κι ένας πολιτικά 
καθυστερημένος μπορεί να δει τώ¬ 
ρα καθαρά ότι πίσω από τις μα¬ 
κροχρόνιες πιέσεις για την πτώ¬ 
ση του σέρβου προέδρου δε βρίσκε¬ 
ται η δημοκρατική Δύση αλλά η 
νεοναζιστική Ρωσία μαζί με το πι¬ 
στό τσιράκι της στη χώρα μας. 

Καταρχάς, η αδυναμία του Μι- 
λόσεβιτς φάνηκε με τις σπασμω¬ 
δικές κινήσεις που έκανε τελευ¬ 
ταία όπως η απαγόρευση κομμά¬ 
των ή το κλείσιμο ραδιοφωνικών 
σταθμών που, σε τελική ανάλυση, 
μόνο εναντίον του στρέφονται. Έ¬ 
να δημοσίευμα των Νβ\ν Υοτλ 
Τίπιβε στις 19-6, ήρθε να επιβε¬ 
βαιώσει την κρίσιμη κατάσταση 
του δικτάτορα. Γράφει λοιπόν η ε¬ 
φημερίδα: “Διάφορες προτάσεις έ¬ 
χουν φθάσει τις πρόσφατες εβδο¬ 
μάδες στην Ουάσιγκτον και στην 
Αθήνα από απεσταλμένους που 
λένε ότι έρχονται εκ μέρους του 
κ. Μίλόσε/3ίτς”. Και το δημοσίευ¬ 
μα συνεχίζει: “ΗΕλλάδα είναι μί¬ 
α από τις χώρες που εξετάζουν 
δραστήρια την πιθανότητα κά¬ 
ποιας συναλλαγής για την απομά¬ 
κρυνση του κ. Μιλόσεβιτς που μπο¬ 
ρεί να σημαίνει εξορία στο εξω¬ 
τερικό για τον ίδιο και την οικο- 
γένειά του ή, λιγότερο πιθανό, δε¬ 


σμεύσεις για τηνασφάλειά του μέ¬ 
σα στη Σερβία από οποιαδήποτε 
διάδοχο κυβέρνηση που θα υποσχε- 
θεί να μην τον εκδώσει”. Και ποια 
κυβέρνηση θα συγχωρούσε τον μέ¬ 
τοχο στα εγκλήματα αν όχι ο ε¬ 
γκληματίας, δηλ. το ρώσικο κόμ¬ 
μα με επικεφαλής τον Ντράσκο- 
βιτς; Επίσης “τον περασμένο μή¬ 
να”, γράφουν οι “ΝΥ ΤιΊηβε” “ο κ. 
Μιλόσεβιτς συναντήθηκε με τον 
πρώην Έλληνα υπουργό Εξωτε¬ 
ρικών, Κ. Παπούλια. και ορισμέ¬ 
νους σημαντικούς Έλληνες επι¬ 
χειρηματίες, στους οποίους συμπε- 
ριλαμβάνονταν και μερικοί με στε¬ 
νούς δεσμούς με τις Ηνωμένες Πο¬ 
λιτείες” (Ελευθεροτυπία, 20-6). 
Σύμφωνα με την Ελευθεροτυπία οι 
εξελίξεις στη Σερβία συζητιώνται 
εδώ και μήνες μεταξύ συμβούλων 
του Γ. Παπανδρέου και του αμερι- 
κάνου υφυπουργού Πολιτικών Υ¬ 
ποθέσεων του Κλΐντον, Τόμας Πί- 
κερινγκ. Η αμερικάνικη εφημερί¬ 
δα αποκαλύπτει ότι οι προσφορές 
του Μιλόσεβιτς “τυγχάνουν σχε¬ 
τικής διερεύνησης από την πλευ¬ 
ρά της Ουάσιγκτον, ορισμένων 
ΝΑΤΟΪκώνσυμμάχων της και της 
Ρωσίας” (στο ίδιο).Ευθύς αμέσως, 
ο ρώσος υπουργός εξωτερικών έ- 
σπευσε να διαψεύσει τις “φήμες” 
για να μην εξοργίσει το Μιλόσε¬ 
βιτς λέγοντας πως: “Αεν υπήρξαν 
μυστικές συνομιλίες μεταξύ της 
Ρωσίας και τωνΗΠΑ σχετικά με 
το μέλλον του Γιουγκοσλάβου η¬ 
γέτη”. Το ίδιο έκανε και το Στέιτ 
Ντιπάρτμεντ. Πάντως η πρόεδρος 
του Διεθνούς Δικαστηρίου της 


Χάγης φαίνεται αποφασισμένη να 
τον καθίσει στο σκαμνί και δεν δέ¬ 
χεται το βρώμικο παιχνίδι Κλΐ- 
ντον-Σημΐτη. 

Απ’ την πλευρά του ελληνικού 
ΥΠΕΞ, ο εκπρόσωπος τύπου Π. 
Μπεγλίτης διέψευσε κάθε πληρο¬ 
φορία που φέρει την Ελλάδα 


μπλεγμένη σε διαδικασίες απο¬ 
μάκρυνσης του Μιλόσεβιτς για να 
αυτοδιαψευστεί στη συνέχεια, υ¬ 
ποστηρίζοντας το “δικαίωμά” του 
να μη δικαστεί για εγκλήματα πο¬ 
λέμου. Ο δε Παπούλιας που έχει 
αναλάβει το ρόλο του μεσολαβητή 
ανάμεσα στο Γ. Παπανδρέου και 


το Μιλόσεβιτς πρόσθεσε: “Σχεδιά¬ 
ζουν οι ίδιοι διάφορα σενάρια, ό¬ 
μως δεν μπορούν να προχωρήσουν 
χωρίς τη συναίνεση του Μιλόσε¬ 
βιτς. Είναι αδύνατον να ανατρα¬ 
πεί ευνοϊκά ο Μιλόσεβιτς. Αυτό 
πρέπει να το καταλάβουν οι ΗΠΑ 
και οι Ευρωπαίοι” (“Ε”, 23-6). 

Η συμμορία Σημίτη-ΓΠαπανδρέ- 
ου που κυβερνά σήμερα την Ελ¬ 
λάδα, μαζί με τα ρώσικα αφεντι¬ 
κά τους αποδεικνύονται σαν οι 
μαιτρ της ίντριγκας στα Βαλκά¬ 
νια. 


ΣΡΕΝΤΕΡ-ΦΙΣΕΡ ΚΛΟΝΙΖΟΥΝ ΤΗΝ 
ΕΝΕΡΓΕΙΑΚΗ ΑΝΕΞΑΡΤΗΣΙΑ 
ΤΗΣ ΕΥΡΩΠΗΣ 

Η συμφωνία μεταξύ γερμανικής κυβέρνησης και βιομηχανιών πυρηνικής ενέργειας της 
χώρας για το κλείσιμο των γερμανικών πυρηνικών εργοστασίων παραγωγής ηλεκτρικού 
ρεύματος κλονίζει την ενεργειακή αυτάρκεια τόσο της Γερμανίας, όσο και της υπόλοιπης Ευρώ¬ 
πης, θέτοντας την ίδια την ύπαρξη της σε κίνδυνο. 

Η συμφωνία (15/6), που υπογράφτηκε με την πίεση του αρχηγού των πρασίνων, Γιόσκα Φίσερ και του 
κνίτη οικολόγου υπουργού περιβάλλοντος Τρίτιν, ορίζει το σταδιακό κλείσιμο των 19 πυρηνικών εργοστα¬ 
σίων της Γερμανίας έως το 2021 καθώς και τη διακοπή της επεξεργασίας και μεταφοράς πυρηνικών 
αποβλήτων έως το 2005. Μ’ αυτόν τον τρόπο η Γερμανία θα χρειαστεί να καταφύγει σε εισαγωγές για; να 
καλύψει τις ενεργειακές τις ανάγκες. Αλλά δεν είναι μόνο αυτό. Η “ανάπλαση” αλά Φίσερ θα παρασύρει 
σε ύφεση και τη γαλλική πυρηνική βιομηχανία. Συγκεκριμένα θα πλήξει την Ρπιιηιιίοιηε, η οποία συνεργά¬ 
ζεται με τη δίβπΐ6η$ για την κατασκευή τεσσάρων πυρηνικών εργοστασίων. Μια άλλη άμεση συνέπεια θα 
είναι να χάσουν τη δουλειά τους 150.000 εργαζόμενοι. Ο συμβιβασμός που υπογράφτηκε, υπαγορεύτηκε από 
τη συμφωνία της 4 Ιούνη μεταξύ Κλΐντον - Πούτιν που όριζε τη συνεργασία για την καταστροφή των 
αποθεμάτων πλουτωνίου περισσότερου από 68 τόνους μέσα σε 20 χρόνια. 

Μέσα στον κυβερνητικό συνασπισμό υπήρξαν μονάχα αντιδράσεις από κάποιους πράσινους, όπως η Άνχε 
Ράντκε, που βρίσκει τα εναπομείναντα χρόνια λειτουργίας των εργοστασίων πάρα πολλά! Την ίδια κριτική 
κάνει και η Γκρίνπις. Ο υπουργός περιβάλλοντος Γιούργκεν Τρίτιν χαρακτήρισε το σχέδιο “ένα δύσκολο, 
αλλά ανεκτό συμβιβασμό ” (Ελευθεροτυπία, 16/6). Σημειώνουμε πως σε κλείσιμο πυρηνικού εργοστασίου 
έχει προβεί πρόσφατα και η Σουηδία.Όλες αυτές οι πρακτικές ενεργειακού ακρωτηριασμού της Ευρώπης 
οδηγούν σε εξάρτηση από τους ρώσικους αγωγούς φυσικού αερίου και τα αποθέματα πετρελαίου του υπό 
ρώσικο έλεγχο Καυκάσου ή του Ιράκ με αποτέλεσμα να είναι ιδιαίτερα ευάλωτη στους πολιτικούς τρα- 
μπουκισμούς του Κρεμλίνου. Η ολέθρια αυτή πολιτική καθιστά ιδιαίτερα ύποπτη την ηγεσία των Πρασί¬ 
νων στη Γερμανία, και ειδικά του Γιόσκα Φίσερ, για τις παραχωρήσεις και τις προνομιακές σχέσεις με 
τον ΚΟΒίτη Πούτιν. 





Σελίδα 10 


ΝΕΑ ΑΝΑΤΟΛΗ 


ΠΑΡΑΣΚΕΥΗ 30 ΙΟΥΝΗ 2000 


ΤΟ ΝΟΗΜΑ ΤΗΣ 
ΣΥΜΦΙΛΙΩΣΗΣ ΒΟΡΕΙΑΣ 
ΚΑΙ ΝΟΤΙΑΣ ΚΟΡΕΑΣ 


Ε τις 14 Ιούνη υπογράφηκε συμφωνία μετά 
ξύ των ηγετών Βόρειας και Νότιας κορέ 
ας, που αφορά την "αποκηιμάκωβη της 
έντασης", την "οικονομική βυνεργαβία μεταξύ 
των δύο κρατών", και γενικότερα το ενδεχόμε¬ 
νο επανένωσης. Αυτή η συμφωνία σηματοδοτεί 
για ποΑΑούς δυτικούς αναηυτές το τέηος των 
δεινών του βορειοκορεάτικου ηαού, καθώς και 
τον τερματισμό του ψυχρού ποϋέμου στην πε¬ 
ριοχή. Με αυτό τον τρόπο οι δυτικοί οδηγήθη¬ 
καν να επικροτούν την προσέγγιση πΑέκοντας 
το εγκώμιο σ' έναν από τους πιο αιμοσταγείς 
δικτάτορες στον κόσμο. Αντίθετα από τις προσ¬ 
δοκίες τους όμως, η συμφωνία αυτή ανατρέπει 
τις ποΑιτικο-στρατιωτικές ισορροπίες στην πε¬ 
ριοχή προς όφεηος του ρωοοκινέζικου άξονα 
παραδίνοντας τη Ν. Κορέα κατευθείαν στο στό¬ 
μα του ηύκου. 


Την ευθύνη για το διαμελισμό 
της Κορέας (1948) φέρει ο αμερι¬ 
κάνικος ιμπεριαλισμός που δε 
σεβάστηκε τη θέληση του κορε¬ 
άτικου λαού να οικοδομήσει έ¬ 
να ανεξάρτητο, ενιαίο και σοσια¬ 
λιστικό κράτος. Μετέτρεψε λοι¬ 
πόν, το νότιο τμήμα της σε προ¬ 
τεκτοράτο, σ’ ένα ιμπεριαλιστικό 
προγεφύρωμα ενάντια στη δημο¬ 
κρατική, διεθνιστική Λαϊκή Κί¬ 
να του Μάο. Σήμερα όμως οι ό¬ 
ροι έχουν αντιστραφεί. Η Κίνα 
έχει γίνει πλέον ο κύριος υποκι¬ 
νητής της έντασης στην Άπω Α¬ 
νατολή. Η Νότια Κορέα είναι πια 
δημοκρατική και ειρηνόφιλη, ε¬ 
νώ σε σχέση με τη Βόρεια Κορέ¬ 
α, κοινωνικά και οικονομικά, 
βρίσκεται αιώνες μπροστά. Στο 
Βορρά κυριαρχεί ο άκρατος σο- 
σιαλφασισμός. Όλος ο πλούτος 
βρίσκεται στα χέρια μιας ολιγά¬ 
ριθμης διεφθαρμένης συμμορίας. 


Η υποτελής στο Πεκίνο και στη 
Μόσχα βορειοκορεάτικη κυβέρ¬ 
νηση έχει πλήρως στρατιωτικο- 
ποιήσει την οικονομία, αναπτύσ¬ 
σοντας πυρηνικό οπλοστάσιο, ε¬ 
νώ την ίδια στιγμή ο λαός βρί¬ 
σκεται σε κατάσταση πλήρους 
εξαθλίωσης και τρέφεται με ρί¬ 
ζες και βολβούς. Τα θύματα του 
λιμού υπολογίζονται σε τρία ε¬ 
κατομμύρια, ενώ την ίδια στιγμή 
εκατοντάδες χιλιάδες πολίτες υ¬ 
πολογίζεται ότι ζουν κλεισμένοι 
σε στρατόπεδα συγκέντρωσης. 
Κάτω απ’ αυτές τις συνθήκες, η 
επανένωση χωρίς να έχει εκπλη¬ 
ρωθεί ο όρος της πτώσης της σο- 
σιαλφασιστικής συμμορίας, όχι 
μόνο δε θα βελτιώσει την κατά¬ 
σταση του λαού, αλλά θα αποτε- 
λέσει σοβαρό κίνδυνο για την 
παγκόσμια ειρήνη. 

Πως όμως ετοιμάστηκε αυτή η 
συμφωνία; Δύο μόλις εβδομάδες 


πριν τη συνάντηση των δύο ηγε¬ 
τών, ο βορειοκορεάτης πρόεδρος 
Κιμ Γιονγκ Ιλ επισκέφθηκε το 
Πεκίνο με ελάχιστη δημοσιότη¬ 
τα. “Ήταν προφανές ότι ο βόρειος 
Κιμ ζήτησε και έλαβε τη θετική 
άποψη του Πεκίνου για την ε¬ 
πικείμενη συνάντηση. Έτσι εξη¬ 
γείται η ανακοίνωση εκπροσώ¬ 
που της κινέζικης κυβέρνησης 
την Πέμπτη ότι “η Κίνα χαιρετί¬ 
ζει εγκαρδίως την επιτυχία της 
συνάντησης κορυφής, και επι¬ 
θυμεί να εκφράσει τα συγχαρη¬ 
τήριά της. Ελπίζουμε ότι οι δύο 
πλευρές θα εντείνουν τη συνερ¬ 
γασία τους σε όλους τους τομείς” 
(Βήμα, 18/6). Στη συνέχεια ο Κιμ 
κάλεσε το νοτιοκορεάτη ομόλο¬ 
γό του Κιμ Ντάε Γιουνγκ στην 
Πιονγκ Γιανγκ. Εκεί υπογράφη¬ 
κε συμφωνία με θέμα τη συνεργα¬ 
σία σε οικονομικά και κοινωνικά 
ζητήματα, και την αποκατάσταση 
επικοινωνίας ανάμεσα στις οικο¬ 
γένειες που χωρίστηκαν κατά τον 
απελευθερωτικό πόλεμο. Οι δύο 
πρόεδροι εγκατέστησαν κόκκινο 
τηλέφωνο απευθείας επικοινωνί¬ 
ας και συμφώνησαν να συζητή¬ 
σουν μελλοντικά το ενδεχόμενο 
επανένωσης 

Για το παρασκήνιο της συμφω¬ 
νίας είναι αποκαλυπτική μία α¬ 
νάλυση της Μοντ, (18-19/6): “Ο 
εκλεγμένος πρόεδρος του Νότου, 
Κιμ Ντάε Γιουνγκ, δεν μετέβη 
στην Πιονγκ Γιανγκ με την ιδέ¬ 
α να λυτρώσει το γρηγορότερο 
δυνατό τα 20 εκατομ. Βορειοκο- 
ρεάτες από το άδικο καθεστώς 
που τους έχει επιβληθεί εδώ και 


πενήντα χρόνια. Αντίθετα. Πήγε 
με το σκοπό να κάνει τα πάντα 
για να εμποδιστεί αυτό το καθε¬ 
στώς να διακινδυνέψει και να 
βάλει τη Σεούλ στη θέση της δια¬ 
χείρισης μιας παρόμοιας κατάρ¬ 
ρευσης. Ο κ. Κιμ συνομίλησε 
στην Πιονγκ Γιανγκ με σκοπό 
να αναζητήσει με τον “αγαπητό 
ηγέτη” Κιν Γιονγκ Ιλ τα μέσα 
για να χρηματοδοτήσει την επι¬ 
βίωση του τελευταίου”. 

Μία από τις άμεσες συνέπειες 
αυτής της συμφωνίας θα είναι η 
μαζική είσοδος των νοτιοκορε- 
άτικων επιχειρήσεων στο βορειο- 
κορεάτικο παρθένο έδαφος με 
την πάμφθηνη εργατική δύναμη 
και η δημιουργία οικονομικών ε¬ 
ξαρτήσεων του νοτιοκορεάτικου 
κεφαλαίου με αποτέλεσμα την 
πολιτική αποδυνάμωση της Ν. 
Κορέας και την απομάκρυνσή της 
από τη Δύση, που αποτελεί έναν 
από τους βασικούς στόχους του 
Πεκίνου. Σ’ αυτή την κατεύθυν¬ 
ση βρίσκεται και η τοποθέτηση 
του κινέζου εκπροσώπου για την 
παραμονή των 37.000 αμερι- 
κανών στρατιωτών στη Ν. Κορέ¬ 
α: “Αποτελεί θέμα που άφησε η 
ιστορία. Κατά την άποψή μας θα 
πρέπει να επιλυθεί με συνεννοή¬ 
σεις μεταξύ των ενδιαφερομένων 
πλευρών” (Βήμα, 18/6).'Εξω από 
το παιχνίδι δεν θα μπορούσε να 
μείνει η Μόσχα η οποία έχει εκ¬ 
δηλώσει την επιθυμία της να πά¬ 
ρει μέρος στις συνομιλίες των με¬ 
γάλων δυνάμεων σχετικά με τη 
διατήρηση του καθεστώτος που 
υφίσταται από το 1953 ανάμεσα 


στις δύο χώρες. Ο Πούτιν έχει 
ήδη ανακοινώσει ότι θα επισκε- 
φθεί τη Νότια Κορέα. 

Από την άλλη μία προσέγγιση Βό¬ 
ρειας και Νότιας Κορέας αδυνατί¬ 
ζει τον πόλο των δυτικών ενάντια 
στον άξονα Κίνας-Βόρειας Κορέας 
και αφαιρεί επιχειρήματα από τους 
υποστηρικτές του κοινού αντιπυραυ¬ 
λικού συστήματος ενάντια σε πυραύ¬ 
λους μικρού βεληνεκούς (θεάτρου 
επιχειρήσεων) των ΗΠΑ (στο οποίο 
συμμετέχουν και οι Γιαπωνέζοι). 

Ο Λευκός Οίκος, υπό την η¬ 
γεσία του ρωσόφιλου Κλίντον, 
χαρακτήρισε το αποτέλεσμα τη 
συνάντησης ενθαρρυντικό. Ο κο¬ 
ρεάτικος λαός, ιδιαίτερα οι νέοι, 
από τη μια θα ήθελαν την προ¬ 
σέγγιση, από την άλλη όμως φο¬ 
βούνται ότι αυτό θα κοστίσει 
στον τρόπο ζωής τους, κυρίως ε- 
ξαιτίας του μεγάλου κοινωνικο¬ 
οικονομικού χάσματος ανάμεσα 
στα δύο κράτη. Στη Ν. Κορέα τα 
αντι-αμερικάνικα αισθήματα μέ¬ 
σα στους δημοκρατικούς κύ¬ 
κλους είναι ιδιαίτερα έντονα, κι 
αυτό οφείλεται στην πολύχρονη 
καταπίεση που έχει υποστεί ο 
λαός της Ν. Κορέας: διαμελισμός, 
δικτατορίες, μαζικές δολοφονί¬ 
ες κ.λπ. Είναι χαρακτηριστικό ότι 
οι ριζοσπάστες φοιτητές έχουν α¬ 
ποδεχθεί τη ψευτομαρξιστική φε¬ 
ουδαρχική περί της Συμπαντικής 
σκέψης (Τζουτζέ)και το κίνημά 
τους είναι διαβρωμένο από τον 
σοσιαλφασισμό Β. Κορέας-Ρωσί- 
ας-Κίνας. θεωρία του Κιμ Ιλ 
Σούνγκ. 


Οι δυτικοί υφεσιακοί "καρφώνουν* τους 
Τσετσένους στο Κρεμλίνο 


Π ράκτορες δυτικών μυστικών υπηρεσιών παρεί 
χαν πληροφορίες στους Ρώσους για τις πηγές 
χρηματοδότησης και τις διεθνείς διασυνδέσεις των 
Τσετσένων, αναφέρει η οικονομική εφημερίδα Ημε¬ 
ρήσια (24-25 Ιούνη). Όπως γράφει, “σύμφωνα με τα 
γερμανικά μέσα ενημέρωσης οι Γάλλοι, οι Αμερικανοί 
και οι Βρετανοί έδωσαν λεπτομερή στοιχεία, σε α¬ 
ντίθεση με τη Γερμανική ΒΝΰ, που περιορίστηκε να 
δώσει κάποιες πληροφορίες για τη χρηματοδότηση των 
Τσετσένων από διεθνείς Ισλαμικές οργανώσεις”. 

Αυτή η τρομακτική αποκάλυψη γίνεται πιθανόν για να 
ελαφρύνει τη θέση της Γερμανίας μιας που το υπουργείο 
Εξωτερικών της Τσετσενίας με ανακοίνωση Τύπου στις 17 
Απρίλη είχε διαμαρτυρηθεί επίσημα στη γερμανική κυβέρ¬ 
νηση “για την ανάμιξη των γερμανικών μυστικών υπηρε¬ 
σιών σε εχθρικές πράξεις ενάντια στην Τσετσενία”. Στην 
ίδια ανακοίνωση που υπογράφει ο Ιλΐας Αχμάντοφ αναφέ- 
ρεται επίσης και στην “ανάμειξη μιας σειράς από μυστι¬ 
κές υπηρεσίες σε εχθρικές δραστηριότητες” ενάντια στους 
Τσετσένους. Αυτή η κτηνωδία της παχύδερμης Ευρώπης 
ταιριάζει θαυμάσια στις θερμές αγκαλιές με τον Πούτιν. 


Δεν είναι τυχαίο που οι πιο αποφασιστικοί υποστηρικτές 
των προβοκατορικών βομβαρδισμών της Σερβίας (Μπλερ 
και Φίσερ) είναι εκείνοι που χαιρετίζουν το σφαγέα Πούτιν 
σαν “τον κατάλληλο άνθρωπο για να κάνεις μπίζνες”. Ο 
πιο ελεεινός απ’ αυτούς, ο γερμανός υπουργός εξωτερικών 
Γιόσκα Φίσερ ενώ εμφανίζεται σαν ένας από τους αυστη¬ 
ρούς επικριτές της ρώσικης εισβολής “ταυτόχρονα είναι 
όμως εκείνος που συνιστώ συνεχώς “στρατηγική υπο¬ 
μονή” με τη “δύσκολη αυτή χώρα. Το σύνθημα του είναι: 
“Η ασφάλεια δεν μπορεί να εξασφαλισθεί ενάντια, 
αλλά μόνο με τη Ρωσία”. Τα θετικά αποτελέσματα 
αυτής της τακτικής φάνηκαν στο Κοσσυφοπέδιο ό¬ 
ταν ο κ. Φίσερ, σύμφωνα με τα λόγια του, κατάφερε 
να βάλει και τη Ρωσία “στη βάρκα του ΝΑΤΟ”. “Το 
δράμα ίσως να μην είχε τελειώσει ακόμα χωρίς τους 
Ρώσους” προσθέτει” (Βήμα, 11/6). 

Αυτός ο ρωσόφιλος επιπλέει περίφημα σε μια Γερμανία 
που στοιχίζεται με τη Ρωσία στην απόρριψη του αμερικά¬ 
νικου σχεδίου για την εγκατάσταση της αντιπυραυλικής 
ομπρέλας στις ΗΠΑ εναντίον των “κρατών-αλητών”. Σε 
μια Γερμανία που μειώνει το στρατό της κατά 100.000 ά¬ 


ντρες ενώ πάντα ήταν εκείνη που μέχρι τώρα ετοιμαζόταν 
για μια ενδεχόμενη ρωσική επίθεση. Ούτε είναι συμπτω- 
ματικό το γεγονός ότι στην ηγεσία του Χριστιανοδημο- 
κρατικού κόμματος αναριχήθηκε η ανατολικογερμανίδα 
Μέρκελ μετά την εκπαραθύρωση του Κολ. 

Απ’ την άλλη οι ΗΠΑ με το ρωσόφιλο Κλίντον και την 
τρισάθλια Ολμπράιτ είναι εκείνες που πρώτες επιβράβευ- 
σαν τον Πούτιν για τη γενοκτονία των Τσετσένων. Μάλι¬ 
στα πρόσφατα σε επίσκεψη του τσετσένου υπουργού εξω¬ 
τερικών, Ιλΐας Αχμάντοφ, στις ΗΠΑ όταν αυτός ζήτησε 
συνάντηση με το αμερικάνικο υπουργείο εξωτερικών, η Ολ¬ 
μπράιτ τον παρέπεμψε σε χαμηλού επιπέδου στελέχη και 
συζήτηση έξω από το κτίριο του υπουργείου. Ο Αχμάντοφ 
τότε αρνήθηκε λέγοντας ότι έχει μπουχτίσει από μη παρα¬ 
γωγικές συζητήσεις. Προηγούμενα είχε συναντηθεί με γε¬ 
ρουσιαστές, δυο συμβούλους του υποψήφιου για την προε¬ 
δρία των ΗΠΑ Μπους, τον Ζ. Μπερσίνσκι κ.α. Η υποστήρι¬ 
ξη που πήρε απ’ αυτούς ωστόσο δεν μπορούν να εφραστούν 
πρακτικά σε μια άμεση συμπαράσταση για την Τσετσενία 
που συνεχίζει μόνη της ενάντια σ' όλους να παλεύει ενά¬ 
ντια στο ρώσικο ιμπεριαλισμό. 





